cyanic-selkie/wikianc huggingface dataset:
ശശി വാധ്വ
പ്രധാന ഗവേഷണം
ഭ്രൂണാവസ്ഥയിലെ മനുഷ്യ മസ്തിഷ്കത്തെ സംബന്ധിക്കുന്ന ഗവേഷണങ്ങളാണ് അവരുടെ ലബോറട്ടറിയിൽ പ്രധാനമായും നടക്കുന്നത്. ഗർഭസ്ഥശിശുവിന്റെ ഭ്രൂണാവസ്ഥയിൽ സുഷുമ്‌നാ നാഡി, വിഷ്വൽ പാത്‌വേ, സെറിബെല്ലർ ന്യൂക്ലിയസ്,  മൂത്രസഞ്ചിയിലെ അനൈച്ഛിക വികാസ സങ്കോചങ്ങൾ എന്നിവ പഠിക്കുക വഴി  ഇവയിലെ മാറ്റങ്ങൾ ബന്ധപ്പെട്ട അവയവങ്ങളിലുണ്ടാക്കുന്ന ഗുരുതരമായ മാറ്റങ്ങളെ മനസ്സിലാക്കാനാണ് ഈ പഠനങ്ങൾ. തന്മാത്ര തലത്തിൽ ഈ ഭാഗങ്ങൾക്കുണ്ടാകുന്ന വികാസ പരിണാമങ്ങളെക്കുറിച്ചും പ്രക്രിയകളെക്കുറിച്ചും പഠിക്കാനും മനസ്സിലാക്കുന്നതിനും പാത്തോളജിക്കൽ മെറ്റീരിയലുകളുമായും മൃഗ പരീക്ഷണങ്ങളുമായും താരതമ്യപ്പെടുത്തുന്നതിനുള്ള അടിസ്ഥാന ഡാറ്റലഭിക്കുന്നതിനും ഇതു വഴി സാധിച്ചു.
അംഗീകാരം
മെഡിക്കൽ സയൻസ് നാഷണൽ അക്കാദമിയുടെ ഒരു തിരഞ്ഞെടുക്കപ്പെട്ട ഫെലോ ആയ ശശിക്ക് നിരവധി പുരസ്കാരങ്ങളും അംഗീകാരങ്ങളും ലഭിച്ചിട്ടുണ്ട്. 1990 ൽ സി‌എസ്‌ഐ‌ആറിന്റെ ശാന്തി സ്വരൂപ് ഭട്നഗർ സമ്മാനവും 2013 ൽ ബി കെ ബച്ചാവത്ത് ലൈഫ് ടൈം അച്ചീവ്മെൻറ് അവാർഡും നേടി.
അവർക്ക് ഇനിപ്പറയുന്നവയിൽ ലൈഫ് അംഗത്വം ഉണ്ട്:
1999 മുതൽ ഇന്ത്യൻ കാൻസർ സൊസൈറ്റിയിൽ അംഗമാണ്.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1948-ൽ ജനിച്ചവർ വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
ഉദയ് ഭേംബ്രേ
ഒരു ഇന്ത്യൻ അഭിഭാഷകനും കൊങ്കണി എഴുത്തുകാരനും ഗോവ നിയമസഭയിലെ മുൻ അംഗവുമാണ് ഉദയ് ഭേംബ്രേ. അദ്ദേഹത്തിൻ്റെ കർണ്ണ പർവ എന്ന നാടകത്തിനായിരുന്നു 2015 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചത്. കൊങ്കണി ദിനപത്രമായ സുനപരന്ത് എഡിറ്റർ, കൊങ്കണി ഭാഷാ പ്രവർത്തകൻ എന്നീ നിലകളിലും അദ്ദേഹം ശ്രദ്ധേയനാണ്. പ്രശസ്ത ഗോവൻ കൊങ്കണി ഗാനം ചന്നീച്ചെ രതിയുടെ രചയിതാവ് എന്ന നിലയിലും ഭേംബ്രേ അറിയപ്പെടുന്നു.
ജീവിതരേഖ
ദക്ഷിണ ഗോവയിലെ സാംബൗലിം എന്ന ഗ്രാമത്തിലാണ് ഉദയ് ഭേംബ്രേ ജനിച്ചത്. പ്രശസ്ത സ്വാതന്ത്ര്യസമര സേനാനി ലക്ഷ്മികാന്ത് ഭേംബ്രേയുടെ മകനാണ് ഉദയ് ഭേംബ്രേ.
വിദ്യാഭ്യാസം
ഗോവയിലെ പ്രാഥമിക വിദ്യാഭ്യാസത്തിന് ശേഷം ഭേംബ്രേ ഉന്നതവിദ്യാഭ്യാസത്തിനായി 1957 ൽ ബോംബെയിലേക്ക് (ഇപ്പോൾ മുംബൈ) പോയി. മുംബൈയിലെ സിദ്ധാർത്ഥ് കോളേജിലെ പൂർവ്വ വിദ്യാർത്ഥിയാണ് ഭേംബ്രേ. പിന്നീട് അദ്ദേഹം മുംബൈ ആകാശവാണിയിൽ ഒരു ഗാനരചയിതാവായി ചേർന്നു. തൊഴിൽ പരമായി ഒരു അഭിഭാഷകനാണ് ഭേംബ്രേ.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ക്രെപ്പിഡിയം റെസുപ്പിനാറ്റം
ഓർക്കിഡേസീ സസ്യകുടുംബ ത്തിലെ ക്രെപ്പിഡിയം ജനുസിൽ പ്പെട്ട സപുഷ്പി സസ്യ സ്പീഷീസാ ണ് ജീവകം, പച്ചിലപ്പെരുമാൾ എന്നൊക്കെ അറിയപ്പെടുന്ന ക്രെപ്പിഡിയം റെസുപ്പിനാറ്റം(Crepidium resupinatum syn: Seidenfia rheedei). അർദ്ധ നിത്യഹരിത വനങ്ങളിലും ഇലകൊഴിയും ഈർപ്പവനങ്ങളിലും കാണപ്പെടുന്ന  ഈ ചെടി ഇന്ത്യയിലും തായ്ലാൻഡിലും ചൈനയിലും കാണപ്പെടുന്നു. കേരളത്തിൽ വ്യാപകമായി കണ്ടുവരുന്നു.
15 സെമീ വരെ നീളമുള്ള തണ്ട് കീഴ്ഭാഗം വണ്ണം കൂടുതലുള്ളതാണ്. ഇലകൾ അണ്ഡാകൃതിയിൽ പർപ്പിൾ നിറഭേദം ഉള്ളവയാണ്. ഓറഞ്ച് കലർന്ന മഞ്ഞനിറമുള്ള പൂക്കൾ ജൂലൈ സെപ്റ്റംബർ മാസങ്ങളിലാണ് വിരിയുന്നത്.
അവലംബം
വർഗ്ഗം:ഓർക്കിഡുകൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഓർക്കിഡേസീ
രസിക് ഷാ
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ ഗുജറാത്തി  എഴുത്തുകാരനാണ്രസിക് ഷാ. അന്തേ ആരംഭ് (ഉപന്യാസം)) എന്ന ഉപന്യാസ സമാഹാരത്തിനായിരുന്നു  പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
സ്റ്റിച്ചിംഗ് പെൻസിയോഎൻഫോണ്ട്സ്
നെതർലാൻഡിലെ സർക്കാർ, വിദ്യാഭ്യാസ ജീവനക്കാർക്കുള്ള പെൻഷൻ ഫണ്ടാണ് സ്റ്റിച്ചിംഗ് പെൻസിയോഎൻഫോണ്ട്സ് എബിപി ("നാഷണൽ സിവിൽ പെൻഷൻ ഫണ്ട്"), 2014 ഡിസംബർ 31-ന് എബിപിക്ക് 2.8 ദശലക്ഷം പങ്കാളികളും 344 ബില്യൺ യൂറോയുടെ ($388 ബില്യൺ, 1 EUR=1.13 USD) ആസ്തിയും ഉണ്ടായിരുന്നു. 2016 സെപ്റ്റംബറിലെ കണക്കനുസരിച്ച് ഇത് നെതർലാൻഡ്‌സിലെ ഏറ്റവും വലിയ പെൻഷൻ ഫണ്ടായും രാജ്യത്തെ ഏറ്റവും വലിയ അഞ്ച് പെൻഷൻ ഫണ്ടുകളിലൊന്നായും മാറി.
ABP യുടെ മുൻഗാമിയായ, അൽജെമീൻ ബർഗർലിജ്ക് പെൻസിയോഎൻഫോണ്ട്സ് ("ഡച്ച് സിവിൽ സെർവന്റ്സ് പെൻഷൻ ഫണ്ട്") 1922-ൽ സ്ഥാപിതമായത് സിവിൽ സർവീസ് ജീവനക്കാരുടെ പെൻഷനുകളെ നിയന്ത്രിക്കുന്ന സൂപ്പർഅനുവേഷൻ നിയമത്തെ തുടർന്നാണ്. തുടക്കത്തിൽ, പെൻഷൻ ഫണ്ട് ഹേഗിലെ ആഭ്യന്തര മന്ത്രിയുടെ അധികാരത്തിന് കീഴിലുള്ള ഒരു സർക്കാർ നിയന്ത്രിത സ്ഥാപനമായിരുന്നു. 1996 ജനുവരിയിൽ, ABP സ്വകാര്യവൽക്കരിക്കപ്പെട്ടെങ്കിലും അതിന്റെ പ്രാഥമിക പ്രവർത്തനം മാറ്റമില്ലാതെ തുടരുന്നു.
2008 മാർച്ച് 1 മുതൽ, എബിപിയുടെ അനുബന്ധ സ്ഥാപനമായ എപിജി എബിപി പെൻഷൻ സ്കീം നിയന്ത്രിക്കുന്നു.
എബിപിയുടെ ആസ്ഥാനം നെതർലൻഡ്‌സിലെ ഹീർലനിലാണ്. 2015 ജനുവരി 1 ന്, കോറിയൻ വോർട്ട്മാൻ-കൂൾ ബോർഡിന്റെ അധ്യക്ഷനായി.
സാന്തിയാഗോ റമോൺ ഐ കക്സാൽ
സാന്തിയാഗോ റമോൺ ഐ കക്സാൽ 1 May 1852 – 18 October 1934) സ്പെയിങ്കാരനായ് രോഗവിജ്ഞാനീയവ്ദഗ്ദ്ധനും കോശകലാവിജ്ഞാനിയും നാഡീവിജ്ഞാനശാസ്ത്രജ്ഞനും നോബെൽ പുരസ്കാര ജേതാവും ആയിരുന്നു. അദ്ദേഹത്തിന്റെ മസ്തിഷ്കത്തിന്റെ അതിസൂക്ഷ്മ ഘടനയെപ്പറ്റിയുള്ള പഠനങ്ങൾ അദ്ദേഹത്തെ നാഡീശാസ്ത്രത്തിന്റെ പിതാവ് എന്നു വിളിക്കപ്പെടുന്നു. അദ്ദേഹത്തിന്റെ വൈദ്യശാസ്ത്രവുമായി ബന്ധപ്പെട്ട അനേകം സ്വയം വരച്ച ചിത്രങ്ങൾ ഇന്നും വൈദ്യശാസ്ത്രരംഗത്ത് പഠനത്തിനായി ഉപയോഗിച്ചുവരുന്നു.
അവലംബം
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1852-ൽ ജനിച്ചവർ
മൈലപ്ര ഗ്രാമപഞ്ചായത്ത്
പത്തനംതിട്ട ജില്ലയിലെ കോഴഞ്ചേരി താലൂക്കിൽ കോന്നി ബ്ളോക്ക് പഞ്ചായത്തിലെ മൈലപ്രാ വില്ലേജ്‍, പത്തനംതിട്ട, റാന്നി, വടശേരിക്കര വില്ലേജുകൾ (ഭാഗികം‌) എന്നിവയുടെ പരിധിയിൽ വരുന്ന ഒരു പഞ്ചായത്താണ് 10.38 ചതുരശ്ര കിലോമീറ്റർ വിസ്തീർണ്ണമുള്ള മൈലപ്രാ ഗ്രാമപഞ്ചായത്ത്.
അവലംബം
വർഗ്ഗം: പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഒളിമ്പിയ, വാഷിങ്ടൺ
അവലംബം
വർഗ്ഗം:അമേരിക്കൻ ഐക്യനാടുകളിലെ പട്ടണങ്ങൾ
ഫ്രാൻസിയ റൈസ
ഫ്രാൻസിയ റൈസ അൽമെൻഡറസ് (ജനനം ജൂലൈ 26, 1988) ഒരു അമേരിക്കൻ അഭിനേത്രിയാണ്. ബ്രിംഗ് ഇറ്റ് ഓൺ: ഓൾ ഓർ നതിംഗ്, ദി സീക്രട്ട് ലൈഫ് ഓഫ് ദി അമേരിക്കൻ ടീനേജർ,  ഗ്രൗൺ-ഇഷ് എന്നീ ചിത്രങ്ങളിലെ വേഷങ്ങളിലൂടെയാണ് റൈസ അറിയപ്പെടുന്നത്.
അവലംബം
വർഗ്ഗം:1988-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ
തടയണ
ഒരു ജലസംരക്ഷണ സംവിധാനമാണ് തടയണ.
തടയണ നിർമ്മാണം
ജലം തടഞ്ഞു നിറുത്തുന്നതിനുവേണ്ടി അരുവികൾ, നദികൾ തുടങ്ങിയവയ്ക്ക് കുറുകെ ഉണ്ടാക്കുന്ന നിർമ്മാണമാണ് തടയണ. ആവശ്യകത, ജലസ്രോതസ്സിന്റെ തരം എന്നിവയെ അടിസ്ഥാനമാക്കി തടയണകളുടെ നിർമ്മാണത്തിലും വൈവിദ്ധ്യം കാണുന്നു.
അവലംബം
വർഗ്ഗം:ജലശാസ്ത്രം വർഗ്ഗം:നദികൾ വർഗ്ഗം:അണക്കെട്ടുകൾ വർഗ്ഗം:സാങ്കേതികം വർഗ്ഗം:ജലസേചനം
മരുഗേലര ഓ രാഘവാ
ത്യാഗരാജർ രചിച്ച ഒരു തെലുങ്ക് കീർത്തനമാണു മറുഗേലര ഓ രാഘവാ. ദേശാദി താളത്തിൽ ചിട്ടപ്പെടുത്തിയ കീർത്തനം നഠഭൈരവിയുടെ ജന്യമായ ജയന്തശ്രീയിലാണു ആലപിക്കുന്നത്.
അനുപല്ലവി
മറുഗേല ചരാചര രൂപ പരാത്പര സൂര്യസുധാകര ലോചനാ
ചരണം
അന്നി നീവനുചു അന്തരംഗമുന തിന്നഗാ വെതകി തെലിസുകൊണ്ടിനയ്യ നിന്നെഗാനി മദിനെന്ന ജാലനൊരുല നന്നു ബ്രോവവയ്യാ ത്യാഗരാജനുത
അവലംബം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ജയന്തശ്രീ രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ദേശാദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഗുപ്ത പ്രധാൻ
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ നേപ്പാളി  ചെറുകഥാകൃത്താണ്ഗുപ്ത പ്രധാൻ. സമയക പ്രതിവിംബഹരു(ചെറുകഥ) എന്ന ചെറുകഥാ സമാഹാരത്തിനായിരുന്നു  പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
ജ്യോതിമണി
തമിഴ്നാട്ടിൽ നിന്നുള്ള ഒരു ഇന്ത്യൻ രാഷ്ട്രീയ പ്രവർത്തകയാണ് ജ്യോതിമണി സെന്നിമല (ജനനം: 9 ഓഗസ്റ്റ് 1975). ചെറുപ്പത്തിൽ തന്നെ അവർ രാഷ്ട്രീയത്തിൽ പ്രവേശിച്ചു. ഏതാനും വർഷങ്ങളായി ഇന്ത്യൻ യൂത്ത് കോൺഗ്രസിന്റെ ജനറൽ സെക്രട്ടറിയായിരുന്നു. തമിഴ്, ഹിന്ദി , മലയാളം, ഇംഗ്ലീഷ് എന്നീ ഭാഷകളിലുള്ള അറിവ് തന്റെ രാഷ്ട്രീയ ജീവിതത്തിൽ ഇന്ത്യയുടെയും മറ്റ് രാജ്യങ്ങളുടെയും വിവിധ ഭാഗങ്ങളിലേക്ക് പോകാൻ സഹായിച്ചു.
ആദ്യകാല ജീവിതവും വിദ്യാഭ്യാസവും
1975 ആഗസ്റ്റ് 9 ന് ജ്യോതിമണി ജനിച്ചു. കരൂർ ജില്ലയിലെ ആരവക്കുറിച്ചിയിലെ തിരുമംഗലത്ത് സെന്നിമലൈ, മുത്തുലക്ഷ്മി എന്നിവരുടെ മകളായാണ് ജനിച്ചത്. അവരുടെ പിതാവ് സെന്നിമല ഒരു കർഷകനായിരുന്നു. ചെറുപ്പത്തിൽ തന്നെ ജ്യോതിമണിയ്ക്ക് തന്റെ പിതാവിനെ നഷ്ടപ്പെട്ടിരുന്നു. പിന്നീട് അവരുടെ അമ്മ മുത്തുലക്ഷ്മിയുടെ പിന്തുണയോടെ, അവർ ഉദുമലൈപ്പേട്ടൈയിലെ ശ്രീ ജി.വി.ജി വിശാലാക്ഷി വനിതാ കോളേജിൽ നിന്നും തന്റെ ബിരുദ പഠനം പൂർത്തിയാക്കി. കോളേജ് വിദ്യാഭ്യാസ കാലഘട്ടത്തിനിടെ കോളേജ് വിദ്യാർത്ഥികളുടെ യൂണിയൻ ചെയർമാനായി തിരഞ്ഞെടുക്കപ്പെട്ടു. കോളേജിലെ എൻഎസ്എസ് ക്യാമ്പുകളിലും അക്കാലത്ത് ജ്യോതിമണി വളരെ സജീവമായി പങ്കെടുത്തു. കൂടാതെ വിവിധ തരത്തിലുള്ള സാമൂഹ്യ സേവന പ്രവർത്തനങ്ങളിൽ പങ്കെടുക്കുകയും ചെയ്തിട്ടുണ്ട്. 2006 മുതൽ 2009 വരെ തമിഴ്നാട് സെൻസർ ബോർഡിൽ അംഗമായിരുന്നു.
കൊങ്ങ് വെള്ളാളർ എന്ന വിഭാഗത്തിൽ പെട്ട വനിതയാണ് ജ്യോതിമണി. തമിഴ്നാട്ടിലെ ദക്ഷിണജില്ലകളിലെ ഭൂരിഭാഗം പ്രദേശങ്ങളിലും ഈ വിഭാഗത്തിൽപ്പെട്ടവരാണ് കൂടുതലും. കൊങ്ങു നാട് എന്നായിരുന്നു തമിഴ്നാടിന്റെ പടിഞ്ഞാറൻ പ്രദേശം അറിയപ്പെട്ടിരുന്നത്. കോയമ്പത്തൂർ, തിരുപ്പൂർ , ഈറോഡ് , കരൂർ , നാമക്കൽ , സേലം , ഒപ്പം വടക്കൻ ഭാഗങ്ങളിൽ ദിണ്ഡിഗൽ ജില്ല അതായത് പഴനി , ഒഡഞ്ചഞ്ചാം , വേദാസുന്ദൂർ , ദിണ്ടുക്കൽ എന്നീ പ്രദേശങ്ങളായിരുന്നു ഈ രാജ്യത്തിൽ ഉൾപ്പെട്ടിരുന്നത്. തമിഴ്നാട്ടിലെ ധർമ്മപുരി, കൃഷ്ണഗിരി ജില്ലകളിലും കര്ണാടകത്തിലെ ഹിരിയൂറിലും ജ്യോതിമണി ഉൾപ്പെടുന്ന ഈ ജനവിഭാഗം ഇപ്പോൾ താമസിക്കുന്നുണ്ട്.
രാഷ്ട്രീയ ജീവിതം
2006 ൽ അമേരിക്കൻ ഐക്യനാടുകളിൽ വച്ചു നടന്ന യുഎസ് ഏഷ്യ കൌൺസിൽ ഫോർ യങ് പൊളിറ്റിക്കൽ ലീഡേഴ്സ്, 2009 - ൽ മലേഷ്യയിൽ വച്ചു നടന്ന ഏഷ്യൻ യങ് നേതാവിന്റെ സമ്മിറ്റ് എന്നിവിടങ്ങളിൽ ഇന്ത്യൻ യൂത്ത് കോൺഗ്രസിനെ പ്രതിനിധീകരിച്ചു പങ്കെടുക്കുകയുണ്ടായി. 2010 - ൽ ഇന്ത്യയിൽ ന്യൂഡൽഹിയിൽ വച്ചു നടന്ന ഏഷ്യൻ വനിതാ നേതാക്കളുടെ സംഗമത്തിൽ വൈറ്റൽ - വോയിസ് ഓഫ് ഏഷ്യയായി തിരഞ്ഞെടുക്കപ്പെട്ടിരുന്നു.
2011-ലെ തമിഴ്നാട് നിയമസഭാ തെരഞ്ഞെടുപ്പിലും 2014 ലെ പൊതുതിരഞ്ഞെടുപ്പിലും ജ്യോതിമണി ഇന്ത്യൻ നാഷണൽ കോൺഗ്രസിനെ പ്രതിനിധീകരിച്ച് മത്സരിച്ചിരുന്നു.
തമിഴ്നാട് നിയമസഭാ തിരഞ്ഞെടുപ്പ് 2016
2015 ജൂലൈയിൽ തമിഴ്നാട് നിയമസഭാ തിരഞ്ഞെടുപ്പിൽ അരവകുറിച്ചി മണ്ഡലത്തിൽ മത്സരിക്കുന്നതിനു വേണ്ടി ജ്യോതിമണി തിരഞ്ഞെടുപ്പ് പ്രചരണം ആരംഭിച്ചു. ഇക്കാലയളവിൽ വിവിധങ്ങളായ സാമൂഹ്യ മാധ്യമങ്ങൾ പ്രയോജനപ്പെടുത്തിക്കൊണ്ട് തിരഞ്ഞെടുപ്പ് പ്രചാരണ പ്രവർത്തനങ്ങൾ സംഘടിപ്പിക്കുകയും ചെയ്തിരുന്നു. മണ്ഡലത്തിലെ വിവിധ ജനവിഭാഗങ്ങളുമായി അവർ കൂടിക്കാഴ്ച നടത്തുകയും അവർ ജ്യോതിമണിയുടെ സ്ഥാനാർത്ഥിത്വത്തിന് പിന്തുണ പ്രഖ്യാപിക്കുന്നുവെങ്കിൽ "മിസ്ഡ് കോൾ" കൊടുക്കക്കണമെന്നും ആവശ്യപ്പെട്ടു. ഈ തിരഞ്ഞെടുപ്പിന്റെ ഭാഗമായി ജ്യോതിമണി കലണ്ടറുകളും ലഘുലേഖകളും നിയോജകമണ്ഡലത്തിൽ വിതരണം ചെയ്തു. ജ്യോതിമണിയുടെ ഫെയ്സ്ബുക്ക്, ട്വിറ്റർ അക്കൗണ്ടുകളിൽ ഈ തിരഞ്ഞെടുപ്പിന്റെ കാലയളവിൽ അരവക്കുറിച്ചി 2016 എന്ന ഹാഷ്‌ടാഗോടു കൂടി അവർ നിരവധി പോസ്റ്റുകളും ചിത്രങ്ങളും പ്രസിദ്ധീകരിച്ചിട്ടുണ്ട്. വോട്ടർമാരെ സമീപിക്കുന്നതിനു വേണ്ടി യുവജന ഗ്രൂപ്പുകൾക്കും അവർ രൂപം നൽകിയിരുന്നു.
ഈ കാലയളവിനിടയിൽ കോൺഗ്രസ് - ഡി.എം.കെ. സഖ്യം രൂപീകരിക്കുകയും ഇതിന്റെ ഭാഗമായി ഇന്ത്യൻ നാഷണൽ കോൺഗ്രസ് 41 സീറ്റുകളിൽ മത്സരിക്കുമെന്നും അവ ഏതൊക്കെയാണെന്ന് പിന്നീട് അറിയിക്കുമെന്നും പ്രഖ്യാപിക്കുകയുണ്ടായി. ഇതോടെ സീറ്റുകൾ ഏതൊക്കെയായിരിക്കുമെന്ന ആകാംക്ഷ വർധിച്ചുവന്നു. എന്നാൽ ഒടുവിൽ കോൺഗ്രസ് മത്സരിക്കുന്ന സീറ്റുകൾ പ്രഖ്യാപിക്കുകയും അതിൽ അരവക്കുറിച്ചി ഇല്ലാതിരിക്കുകയും ചെയ്തതോടെ ജ്യോതിമണി ഈ തീരുമാനത്തെ രൂക്ഷമായി വിമർശിക്കുകയും വേണ്ടിവന്നാൽ സ്വതന്ത്ര സ്ഥാനാർത്ഥിയായി പോലും മത്സരിക്കുമെന്ന് പറയുകയും ചെയ്തു. പക്ഷേ, ഡി.എം.കെ - കോൺഗ്രസ് സഖ്യം ഇത് അംഗീകരിക്കാൻ കൂട്ടാക്കിയില്ല. കഴിഞ്ഞ നിയമസഭാ തെരഞ്ഞെടുപ്പിൽ കരുണാനിധിയുടെ നേതൃത്വത്തിലുള്ള ഡി.എം.കെ വിജയിച്ച അപൂർവം ചില സീറ്റുകളിലൊന്നായിരുന്നു ഇത്. സിറ്റിങ് എംഎൽഎ ആയിരുവിവ കെ.സി.പളാനിസാമി പാർട്ടിയുടെ പ്രധാന നേതാക്കളിലൊരാളായതുകൊണ്ടും ഈ മണ്ഡലം ഡി.എം.കെയ്ക്ക് ലഭിച്ചു.
കോൺഗ്രസ് പ്രവർത്തകരുടെ താൽപര്യം കണക്കിലെടുത്ത് ആരവകുറിചി മണ്ഡലത്തിൽ മത്സരിക്കുന്നില്ലെന്ന് തന്റെ അനുയായികളുമായുള്ള ഒരു യോഗത്തിനുശേഷം ജ്യോതിമണി പറഞ്ഞു. തെരഞ്ഞെടുപ്പ് 2016 മേയ് 16-നായിരുന്നു നടത്താൻ തീരുമാനിച്ചിരുന്നത്. എന്നാൽ പിന്നീട് തിരഞ്ഞെടുപ്പ് കമ്മീഷൻ 2016 മേയ് 23-ലേക്ക് മാറ്റുകയും വീണ്ടും 2017 ജൂൺ 13-ലേക്ക് തഞ്ചാവൂർ നിയമസഭാ മണ്ഡലത്തിനോടൊപ്പം തീയതി മാറ്റുകയും ചെയ്തു. ഒടുവിൽ ആരവക്കുറിച്ചിയിലെയും തഞ്ചാവൂർ നിയമസഭാമണ്ഡലങ്ങളിലെയും തെരഞ്ഞെടുപ്പ്, കമ്മീഷൻ റദ്ദാക്കുകയാണ് ചെയ്തത്.
വഹിച്ച പദവികൾ
==== സംസ്ഥാന തലം ====
അവലംബം
<references group="" responsive=""> വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ വർഗ്ഗം:തമിഴ് എഴുത്തുകാർ വർഗ്ഗം:തമിഴ്നാട് രാഷ്ട്രീയത്തിലെ സ്ത്രീകൾ വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1975-ൽ ജനിച്ചവർ വർഗ്ഗം:Pages with unreviewed translations
ബീസെട്ടി വെങ്കട സത്യവതി
ആന്ധ്രാപ്രദേശിലെ അനകപ്പള്ളി (ലോകസഭാ മണ്ഡലത്തിൽ നിന്ന് പതിനേഴാം ലോക്സഭയിലേക്ക് ജയിച്ച ഇന്ത്യൻ രാഷ്ട്രീയക്കാരനും പാർലമെന്റ് അംഗവുമാണ് ഡോ. ബീസെട്ടി വെങ്കട സത്യവതി . വൈഎസ്ആർ കോൺഗ്രസ് പാർട്ടി സ്ഥാനാർത്ഥിയായി 2019 ലെ ഇന്ത്യൻ പൊതുതിരഞ്ഞെടുപ്പിൽ അദ്ദേഹം വിജയിച്ചു.
പരാമർശങ്ങൾ
വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഏപ്രിൽ 28-ന് ജനിച്ചവർ വർഗ്ഗം:1966-ൽ ജനിച്ചവർ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ വർഗ്ഗം:ഏപ്രിൽ 20-ന് ജനിച്ചവർ
ടെസ്സ തോംസൺ
ടെസ ലിൻ തോംസൺ  (ജനനം: ഒക്ടോബർ 3, 1983) ഒരു അമേരിക്കൻ നടിയാണ്. 2009 ൽ പുറത്തിറങ്ങിയ ടിന മാബ്രിയുടെ മിസ്സിസ്സിപ്പി ഡാൻഡ് എന്ന എന്ന ചിത്രത്തിൽ ശ്രദ്ധേയമായ ഒരു വേഷത്തിൽ അഭിനയിച്ചു. ഫോർ കളേർഡ് ഗേൾസ് (2010) എന്ന ചിത്രത്തിലെ നൈല അഡ്രോസ്, സെൽമ (2014) എന്ന ചരിത്ര സിനിമയിലെ പൌരാവകാശ പ്രവർത്തകയായ ഡയാനെ നാഷ്,  ക്രീഡ് (2015) എന്ന സ്പോർട്സ് സിനിമയിലെ ബിയാങ്ക, തോർ: രഗ്നറോക്ക് (2017) എന്ന സൂപ്പർഹോറോ ചിത്രത്തിലെ വാക്കൈരി, അനിഹിലേഷൻ (2018) എന്ന സയൻസ് ഫിക്ഷൻ ഭീകര ചിത്രത്തിലെ ജോസീ റാഡെക്ക്, സോറി ടു ബോതർ യു (2018) എന്ന സയൻസ് ഫിക്ഷൻ കോമഡി ചിത്രത്തിലെ ഡിട്രോയിറ്റ് എന്നീ കഥാപാത്രങ്ങൾ അവർക്ക് കൂടുതൽ അർഹമായ അംഗീകാരം നേടിക്കൊടുത്തു
വെറോണിക്ക മാർസ് (2005 – 2006) എന്ന നിഗൂഢ നാടക പരമ്പരയിലെ ജാക്കീ കുക്ക്, കോപ്പർ (2012 – 2013) എന്ന ക്രൈം നാടക പരമ്പരയിലെ സാരാ ഫ്രീമാൻ, എച്ച്.ബി.ഒ.യുടെ സയൻസ്-ഫിക്ഷൻ ത്രില്ലറിലെ ഷാർലറ്റ് ഹെയ്ൽ എന്നീ കഥാപാത്രങ്ങളെ അവതിരിപ്പിച്ച് ടെലിവിഷനിലും തന്റെ അഭിനയ വൈഭവം കാഴ്ച വച്ചിരുന്നു.
ആദ്യകാലജീവിതം
കാലിഫോർണിയയിലെ ലോസ് ആഞ്ചലസിൽ 1983 ഒക്ടോബർ 3 നാണ് ടെസ്സ തോംസൺ ജനിച്ചത്.
പുറംകണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
ചിന്ന കടൽക്കള്ളൻ
ചിന്ന കടൽക്കള്ളനെ    ഇംഗ്ലീഷിൽ  Lesser Frigatebird എന്നാണ്. ശാസ്ത്രീയ നാമം Fregata ariel എന്നാണ്. ചിന്നൻ കടൽക്കള്ളൻ എന്നും പേരുണ്ട്. ഇവയ്ക്ക് 75 സെ.മീ നീളമുണ്ട്. ആണിന് കഴുത്തിനു മുന്നിലായി ചുവന്ന നിറത്തിലുള്ള സഞ്ചിയുണ്ട്. ആണിന് മുഴുവൻ ഭാഗങ്ങളും കറുപ്പാണ്. വശങ്ങളിൽ വെളുത്ത അടയാളമുണ്ട്. പിടയ്ക്ക് കണ്ണിനു ചുറ്റും ചുവന്ന വളയമുണ്ട്.
ഇവ അധികം പറക്കുകയാണ് ചെയ്യുന്നത്. അപൂർ‌വമായെ നീന്തുകയും നടക്കുകയും ചെയ്യുകയുള്ളു.
ആൽമരം (ചലച്ചിത്രം)
ചന്ദ്രതാരാ പ്രൊഡ്ക്ഷൻസിന്റെ ബാനറിൽ ടി.കെ. പരീക്കുട്ടി നിർമിച്ച മലയാളചലച്ചിത്രമാണ് ആൽമരം. എസ്.വി. സഹസ്രനാമം 1956-ൽ പ്രധാനവേഷത്തിൽ അഭിനയിച്ച കുലദൈവം എന്ന തമിഴ് ചലച്ചിത്രത്തിന്റ് പുനർ നിർമ്മിതിയാണ് ആൽമരം. ചന്ദ്രതാരാ പിക്ച്ചേഴ് വിതരണം നടത്തിയ ഈ ചിത്രം 1969 ജനുവരി 31-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ വർഗ്ഗം:പരീക്കുട്ടി നിർമ്മിച്ച ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ചെസ്സ് ഇന്ത്യയിൽ
ചെസ്സ് ഗ്രാന്റ് മാസ്റ്റരും മുൻ ലോകചാമ്പ്യനുമായ വിശ്വനാഥൻ ആനന്ദിനെ പോലെയുള്ള ചെസ്സ് കളിക്കാരുടെ പ്രഭാവത്താൽ, കഴിഞ്ഞ കുറച്ചു ദശാബ്ദങ്ങളായി, ഇന്ത്യയിൽ ചെസ്സിനു ജനപിന്തുണ കൂടിയുണ്ട്.
മെയ് 2020-ലെ ഫിഡെ ലോകറാങ്കിങ്ങ് അനുസരിച്ചുള്ള മികച്ച ഇന്ത്യൻ പുരുഷവനിതാവിഭാഗം ചെസ്സ് കളിക്കാർ:
ചെസ്സിന്റെ പൂർവ്വികരൂപങ്ങളായ ചതുരംഗം, ഷത്രഞ്ജ് എന്നിവയുടെ ഉത്ഭവം ഇന്ത്യയിൽ നിന്നാണെന്ന് കരുതപ്പെടുന്നു. ഇന്ത്യയിലെ ചെസ്സ് സംബന്ധമായ കാര്യങ്ങൾ നിയന്ത്രിക്കുന്ന ഔദ്യോഗികസംഘടനയാണ് ഓൾ ഇന്ത്യാ ചെസ്സ് ഫെഡറേഷൻ.
കളിക്കാരുടെ സ്ഥിതിവിവരക്കണക്ക്
ലോകചെസ്സ് ഫെഡറേഷനായ ഫിഡെയുടെ പട്ടികപ്രകാരം, 65 സജീവ ഇന്ത്യൻ ഗ്രാന്റ്മാസ്റ്റർമാരും, 10 വനിതാ ഗ്രാന്റ്മാസ്റ്റർമാരും, 123 ഇന്റർനാഷണൽ മാസ്റ്റർമാരുമാണുള്ളത്.
പുരുഷവിഭാഗം
മികച്ച 10 ഇന്ത്യൻ ഗ്രാന്റ്മാസ്റ്റർമാരെയാണ് താഴെ പട്ടികപ്പെടുത്തിയിരിക്കുന്നത് (ജൂലൈ 2014).
മുൻ ലോകചാമ്പ്യനായ വിശ്വനാഥൻ ആനന്ദ് ഫിഡെ ലോകറാങ്കിങ്ങിൽ ഇപ്പോൾ രണ്ടാം സ്ഥാനത്താണ്. പല ഇന്ത്യക്കാരും വീരപരിവേഷത്തോടെയാണ് ആനന്ദിനെ കാണുന്നത്. ലോകചെസ്സ് രംഗത്തുള്ള അദ്ദേഹത്തിന്റെ നേട്ടങ്ങൾ ഇന്ത്യൻ യുവതലമുറയെ മുഴുവൻ ചെസ്സ് കളിയിലേയ്ക്ക് അടുക്കുവാൻ പ്രചോദനമായിട്ടുണ്ട്.
വനിതാവിഭാഗം
ഇന്ത്യയിലെ മികച്ച 10 ഇന്ത്യൻ വനിതാ ചെസ്സ് കളിക്കാരെയാണ് താഴെ പട്ടികപ്പെടുത്തിയിരിക്കുന്നത് (നവംബർ 2013).
അന്ധരായ കളിക്കാർ
അന്ധരായ മികച്ച ഇന്ത്യൻ കളിക്കാരെയാണ് താഴെ പട്ടികപ്പെടുക്കിയിരിക്കുന്നത് (ഒക്ടോബർ 2013).
കുറുപ്പുകൾ
വർഗ്ഗം:ഇന്ത്യൻ ചെസ്സ്
എൻ.സി. ശേഖർ
സ്വാതന്ത്ര്യ സമര ഭടൻ, രാഷ്ട്രീയ നേതാവ്, രാജ്യസഭാംഗം, സാഹിത്യകാരൻ എന്നീ നിലകളിലെല്ലാം പ്രശസ്തനായിരുന്നു '''എൻ.സി. ശേഖർ''' എന്ന നാരായണൻപിള്ള ചന്ദ്രശേഖരൻപിള്ള (2 ജൂലൈ 1904 - 3 ഡിസബർ 1986). കേരളത്തിലെ ആദ്യത്തെ കമ്മ്യൂണിസ്റ്റ്‌ ഗ്രൂപ്പിൽ അംഗമായിരുന്നു. 1931ൽ തിരുവനന്തപുരത്ത് നടന്ന കമ്യൂണിസ്റ്റ് ലീഗിന്റെ രൂപീകരണത്തിൽ പങ്കെടുത്ത ശേഖർ കമ്യൂണിസ്റ്റ് പാർട്ടിയുടെ കേരളത്തിലെ സ്ഥാപകനേതാക്കളായ നാലുപേരിൽ ഒരാളാണ്.
വിദ്യാഭ്യാസ കാലഘട്ടത്തിൽതന്നെ ദേശീയപ്രസ്ഥാനത്തിലേക്കിറങ്ങി. ഗാന്ധിജിയുടെ ആദർശങ്ങൾ വല്ലാതെ ആകർഷിച്ചിരുന്നു. 1930 ലെ സിവിൽ നിയമലംഘനപ്രസ്ഥാനത്തിൽ പങ്കെടുത്ത് ജയിലിലായി. ജയിലിൽവെച്ച് ഭഗത് സിംഗിന്റെ സഹപ്രവർത്തകരുമായി പരിചയപ്പെട്ടു. സ്വാതന്ത്ര്യത്തിലേക്കുള്ള പുതുവഴികളെക്കുറിച്ച് ശേഖർ തീവ്രമായി ചിന്തിച്ചു തുടങ്ങി. 1934 ൽ കോൺഗ്രസ്സ് സോഷ്യലിസ്റ്റ് പാർട്ടി രൂപീകരിച്ചപ്പോൾ പി. കൃഷ്ണപിള്ള ശേഖറുമായി ബന്ധപ്പെടുകയും, കോഴിക്കോട്ട് തൊഴിലാളിയൂണിയനുകൾ കെട്ടിപ്പടുക്കാനുള്ള ചുമതല ശേഖറിനെ ഏൽപ്പിക്കുകയും ചെയ്തു.
തിരുവിതാംകൂറിൽ ഉത്തരവാദ ഭരണത്തിനായുള്ള പ്രക്ഷോഭം അരങ്ങേറിയപ്പോൾ കോഴിക്കോടു നിന്നും ശേഖർ തിരുവിതാംകൂറിലെത്തി അതിൽ പങ്കെടുത്തു. 1949 ൽ ഒളിവിൽ പോവേണ്ടി വന്നു. 1954 ൽ രാജ്യസഭയിലേക്കു തിരഞ്ഞെടുക്കപ്പെട്ടു. പാർട്ടി പിളർന്നപ്പോൾ സി.പി.ഐ.എമ്മിന്റെയൊപ്പം നിന്നു. 1967 ൽ പാർട്ടിയിൽ നിന്നും പുറത്താക്കപ്പെട്ടു. നക്സൽപ്രസ്ഥാനങ്ങളുമായി ബന്ധപ്പെട്ടു പ്രവർത്തിച്ചുവെങ്കിലും വളരെ വേഗം അതിൽ നിന്നും പിൻവാങ്ങി സി.പി.ഐ.എമ്മിൽ തന്നെ തിരിച്ചു വന്നു. 1986 ഡിസംബർ 3 ന് അന്തരിച്ചു.
ആദ്യകാല ജീവിതം
1904 ജൂലൈ 2 ന് തിരുവനന്തപുരത്തെ വെങ്ങാനൂരിൽ ജനിച്ചു. വില്ലേജ് അധികാരിയായിരുന്ന പിതാവ് നാരായണപിള്ള ഒരു യാഥാസ്ഥിതികൻ കൂടിയായിരുന്നു. അമ്മ ജാനകി. തൊട്ടടുത്തുള്ള കുടിപ്പള്ളിക്കൂടത്തിലായിരുന്നു പ്രാഥമിക വിദ്യാഭ്യാസം. ബാലരാമപുരം മിഡിൽ സ്കൂളിലായിരുന്നു നാലാംക്ലാസ്സുമുതൽ പഠനം. അവിടെ നിന്നും പിന്നീട് നെയ്യാറ്റിൻകര ഇംഗ്ലീഷ് ഹൈസ്കൂളിലേക്കു മാറി. വിദ്യാഭ്യാസ കാലഘട്ടത്തിൽ തന്നെ ദേശീയപ്രസ്ഥാനങ്ങളിൽ താൽപര്യം പ്രകടിപ്പിച്ചിരുന്നു. സ്കൂൾ പഠനം കഴിഞ്ഞാൽ ബാലരാമപുരം സ്വരാജ് ആശ്രമത്തിൽ പോവുകയും തക്ലിയിൽ നൂൽ നൂൽക്കുക, അവിടത്തെ മറ്റു പ്രവർത്തനങ്ങളിൽ പങ്കെടുക്കുക തുടങ്ങിയ കാര്യങ്ങൾ ചെയ്തിരുന്നു.
രാഷ്ട്രീയത്തിലേക്ക്
1931 ൽ ജയിൽ മോചിതനായി. ഭഗത് സിംഗ്, രാജ്ഗുരു, സുഖ്‌ദേവ് എന്നിവരുടെ വധശിക്ഷയെ അപലപിച്ച് തിരുവനന്തപുരത്ത് ശേഖറിന്റെ നേതൃത്വത്തിൽ പ്രതിഷേധയോഗം നടന്നു. ബാലരാമപുരത്തെ യുവാക്കളെ സംഘടിപ്പിച്ച് ശേഖർ യൂത്ത് ലീഗ് ആരംഭിച്ചു. യൂത്ത് ലീഗിന് തിരുവിതാകൂറിലും രൂപീകരിച്ചു. യുവാക്കളുടെ ഇടയിൽ ഒരാവേശമായി മാറി ഈ യൂത്ത് ലീഗ്. ഈ സമയത്ത് ശേഖർ കമ്മ്യൂണിസത്തിന്റെ വഴിയിലേക്കു സാവധാനം തിരിഞ്ഞിരുന്നു.
കമ്മ്യൂണിസ്റ്റ് ലീഗ്
കണ്ണൂർ ജയിലിൽ നിന്ന്‌ മറ്റ്‌ തടവുകാരുമായും ഹിന്ദുസ്ഥാൻ സേവാദൾ വാളന്റിയർമാർമാരുമായുള്ള അടുപ്പത്തെത്തുടർന്ന് രഹസ്യ കമ്മ്യൂണിസ്റ്റ്‌ സംഘടന എന്ന ആശയം അദ്ദേഹത്തിൽ ഉടലെടുത്തു. 1931 ൽ കമ്മ്യൂണിസ്റ്റ്‌ ലീഗ്‌ എന്ന രഹസ്യസംഘടന രൂപീകരിച്ചു. പൊന്നറ ശ്രീധർ, എൻ.പി.കുരുക്കൾ, തിരുവട്ടാർ താണുപിള്ള, ശിവശങ്കരപിള്ള, ആർ.പി.അയ്യർ, തൈക്കാട് ഭാസ്കരൻ, എൻ.സി.ശേഖർ എന്നിവരായിരുന്നു കമ്മ്യൂണിസ്റ്റ് ലീഗിലെ അംഗങ്ങൾ. റഷ്യയിൽ നടന്നതുപോലുള്ള ഒരു വിപ്ലവമുന്നേറ്റം ഇന്ത്യൻ പരിതഃസ്ഥിതിയിൽ അനിവാര്യമാണെന്ന തിരിച്ചറിവാണ് കമ്മ്യൂണിസ്റ്റ് ലീഗ് തുടങ്ങാൻ തങ്ങളെ പ്രേരിപ്പിച്ചതെന്ന് ശേഖർ പിന്നീട് രേഖപ്പെടുത്തിയിരുന്നു. ഇന്ത്യൻ കമ്മ്യൂണിസ്റ്റ് പാർട്ടി അന്ന് നിലവിലുണ്ടായിരുന്നുവെങ്കിലും അവരുമായി ബന്ധം പുലർത്താൻ പുതിയ പാർട്ടി ശ്രമിച്ചില്ല. ചില കമ്മ്യൂണിസ്റ്റ് സാഹിത്യങ്ങൾ മലയാളത്തിലേക്കു വിവർത്തനം ചെയ്യുക, പ്രാദേശികമായി തൊഴിലാളി യൂണിയനുകൾ സംഘടിപ്പിക്കുക എന്നതൊക്കെയായിരുന്നു അവരുടെ പ്രവർത്തനങ്ങൾ. തിരുവനന്തപുരം വിട്ട് പുറത്തേക്ക് കമ്മ്യൂണിസ്റ്റ് ലീഗിന്റെ പ്രവർത്തന മേഖല വ്യാപിച്ചിരുന്നില്ല.
കമ്മ്യൂണിസ്റ്റ് പാർട്ടിയിലേക്ക്
1939 മുതൽ 1954 വരെ അഖില കേരള ട്രേഡ് യൂണിയൻ സംഘടനയുടെ സെക്രട്ടറിയായി പ്രവർത്തിച്ചു. 1936ൽ ബോംബെയിൽ ചേർന്ന എ.ഐ.ടി.യു.സി സമ്മേളനത്തിൽ കേരളത്തിൽനിന്ന് പങ്കെടുത്ത ഏക പ്രതിനിധി എൻ. സി.യായിരുന്നു. അതിനെത്തുടർന്ന്‌ ആറര വർഷക്കാലം ജയിലിലടക്കപ്പെട്ടു. കൽക്കത്ത തീസിസ്സിനെത്തുടർന്ന് കമ്യൂണിസ്റ്റ് പാർടി നിരോധിച്ച കാലത്ത് മൂന്നുവർഷം ഒളിവിലായിരുന്നു. 1954 മുതൽ 1960 വരെ രാജ്യസഭാംഗമായി ആറുവർഷം പ്രവർത്തിച്ചു. 1960ൽ പാർടിയിൽനിന്ന് സസ്പെൻഡ് ചെയ്യപ്പെട്ടു. 1964ൽ പാർടി പിളർന്നപ്പോൾ സി.പി.ഐ. എമ്മിലേക്ക് പോയി. നക്സൽബന്ധത്തിന്റെ അടിസ്ഥാനത്തിൽ "67ൽ പാർടിയിൽനിന്ന് പുറത്തായി. നക്സൽ വാസം അധികം നീണ്ടു നിന്നില്ല, പിന്നീട് പാർട്ടിയുമായി നല്ല രീതിയിലുള്ള ബന്ധം പുലർത്തി. 1986 ഡിസംബർ മൂന്നിന് കണ്ണൂരിൽ വെച്ച്‌ അന്തരിച്ചു.
സാഹിത്യസംഭാവനകൾ
മാർക്സും ട്രേഡ് യൂണിയനുകളും എന്ന പുസ്തകം മലയാളത്തിലേക്ക് തർജ്ജമ ചെയ്തു. ചിന്ത വാരിക തുടങ്ങിയപ്പോൾ അതിൽ പ്രഭാ ശങ്കർ ബോംബെ എന്ന പേരിൽ ലേഖനങ്ങൾ എഴുതിയിരുന്നു. കൊച്ചിൻ ഹാർബർ പ്രദേശത്തെ തൊഴിലില്ലായ്മയെക്കുറിച്ച് പതിനായിരം കുടുംബങ്ങൾ പെരുവഴിയിൽ എന്ന ലേഖനമെഴുതി. കേരളത്തിൽ വിദേശമൂലധനം എന്ന പേരിൽ ലഘുലേഖ പ്രസിദ്ധീകരിച്ചു.
പുറം കണ്ണികൾ
വർഗ്ഗം:1904-ൽ ജനിച്ചവർ വർഗ്ഗം: 1986-ൽ മരിച്ചവർ വർഗ്ഗം:ജൂലൈ 2-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:കമ്യൂണിസ്റ്റ് നേതാക്കൾ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:മലയാളസാഹിത്യകാരന്മാർ വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
വൈദ്യമഠം ചെറിയ നാരായണൻ നമ്പൂതിരി
കേരളത്തിലെ പ്രമുഖനായ ഒരു ആയുർവേദ പണ്ഡിതനും ഭിഷഗ്വരനും എഴുത്തുകാരനുമായിരുന്നു അഷ്ടവൈദ്യൻ വൈദ്യമഠം ചെറിയ നാരായണൻ നമ്പൂതിരി(10 ഏപ്രിൽ 1930-18 ഒക്ടോബർ 2013). അഷ്ടവൈദ്യനായിരുന്ന വൈദ്യമഠം വലിയ നാരായണൻ നമ്പൂതിരിയുടേയും ഉണിക്കാളി അന്തർജനത്തിൻറെയും മകനായി 1930 ഏപ്രിൽ 10നാണ് ചെറിയ നാരായണൻ നമ്പൂതിരി ജനിച്ചത്. ‍ആയുർവേദ ആചാര്യ ബഹുമതി നൽകി കേരള സർക്കാർ 2009-ൽ ഇദ്ദേഹത്തെ ആദരിച്ചു.
അവലംബം
വർഗ്ഗം:കേരളത്തിലെ ഭിഷഗ്വരർ
സിറിയയിലെ രാഷ്ട്രീയം
സിറിയൻ അറബ് റിപ്പബ്ലിക്കിൽ മൾട്ടിപാർട്ടി പ്രാതിനിധ്യമുള്ള അർദ്ധ പ്രസിഡന്റ് റിപ്പബ്ലിക്കിന്റെ രാഷ്ട്രീയചട്ടക്കൂടാണുള്ളത്. പ്രസിഡന്റ് ബഷർ അൽ അസദിന്റെ കുടുംബവും അറബ് സോഷ്യലിസ്റ്റ് ബാത്ത് പാർട്ടിയും 1970 ലെ അട്ടിമറിക്ക് ശേഷം രാജ്യത്തെ രാഷ്ട്രീയത്തിൽ പ്രബല ശക്തികളായി തുടരുന്നു.
സിറിയൻ പ്രക്ഷോഭത്തിന്റെ പ്രാരംഭഘട്ടം വരെ, അടിയന്തിരാവസ്ഥയിൽ പ്രസിഡന്റിന് വിശാലവും ചോദ്യം ചെയ്യപ്പെടാനാവാത്തതുമായ ഡിക്രി അധികാരം ഉണ്ടായിരുന്നു. ഈ അടിയന്തരാവസ്ഥയുടെ അവസാനം പ്രക്ഷോഭത്തിന്റെ പ്രധാന ആവശ്യമായിരുന്നു, ഉത്തരവുകൾ ഇപ്പോൾ രാജ്യത്തെ നിയമസഭയായ പീപ്പിൾസ് കൗൺസിലിന്റെ അംഗീകാരത്തിന് വിധേയമാണ്. സിറിയയിലെ ഭരണകക്ഷിയാണ് ബാത്ത് പാർട്ടി, 1973 ലെ മുൻ സിറിയൻ ഭരണഘടന "അറബ് സോഷ്യലിസ്റ്റ് ബാത്ത് പാർട്ടി സമൂഹത്തെയും ഭരണകൂടത്തെയും നയിക്കുന്നു" എന്ന് പ്രസ്താവിച്ചിരുന്നു. 250 അംഗ പാർലമെന്റിന്റെ കുറഞ്ഞത് 167 സീറ്റുകൾ ദേശീയ പുരോഗമന മുന്നണിക്ക് ഉറപ്പുനൽകി, ഇത് ബാത്ത് പാർട്ടിയുടെയും മറ്റ് നിരവധി ചെറിയ സഖ്യകക്ഷികളുടെയും സഖ്യമാണ്. 2012 ലെ പുതിയ സിറിയൻ ഭരണഘടന ഒരു രാഷ്ട്രീയ പാർട്ടിയുടെയും നേതൃത്വത്തിന് ഉറപ്പുനൽകാതെ രാഷ്ട്രീയ ബഹുസ്വരതയുടെ തത്വത്തെ അടിസ്ഥാനമാക്കിയുള്ള മൾട്ടി-പാർട്ടി സംവിധാനം അവതരിപ്പിച്ചു. സിറിയൻ സൈന്യവും സുരക്ഷാ സേവനങ്ങളും 1975 മുതൽ 2005 ഏപ്രിൽ 24 വരെ അയൽരാജ്യമായ ലെബനൻ റിപ്പബ്ലിക്കിൽ ഗണ്യമായ സാന്നിധ്യം നിലനിർത്തി.
പശ്ചാത്തലം
1970 ൽ ഹഫീസ് അൽ അസദ് സിറിയയുടെ ഭരണാധികാരമേറ്റു. 2000-ൽ അദ്ദേഹത്തിന്റെ മരണശേഷം മകൻ ബഷാർ അൽ അസദ് പ്രസിഡന്റായി. 2000 ൽ ബഷർ അൽ അസദ് അധികാരമേറ്റതിനുശേഷം രാഷ്ട്രീയ പരിഷ്കരണത്തിൽ താൽപര്യം വർദ്ധിച്ചു. മനുഷ്യാവകാശ പ്രവർത്തകരും മറ്റ് സിവിൽ സൊസൈറ്റി അഭിഭാഷകരും ചില പാർലമെന്റ് അംഗങ്ങളും " ഡമാസ്കസ് സ്പ്രിംഗ് " (ജൂലൈ 2000-ഫെബ്രുവരി 2001) എന്ന് വിളിക്കപ്പെടുന്ന ഒരു കാലഘട്ടത്തിൽ കൂടുതൽ സംസാരിക്കപ്പെട്ടു. ഔപചാരികവും അനൗപചാരികവുമായ തസ്തികകളിലേക്ക് പരിഷ്കരണ ചിന്താഗതിക്കാരായ ഉപദേഷ്ടാക്കളെ നിയമിച്ച ഒരു പരമ്പരയും അസദ് നടത്തിയിട്ടുണ്ട്. സമാനമായ ലക്ഷ്യബോധമുള്ള നിരവധി വ്യക്തികളെ അദ്ദേഹത്തിന്റെ മന്ത്രിസഭയിൽ ഉൾപ്പെടുത്തിയിട്ടുണ്ട്.
നിയോ-ബാത്തിസം
"ഐക്യം, സ്വാതന്ത്ര്യം, സോഷ്യലിസം" എന്ന പാർട്ടിയുടെ മുദ്രാവാക്യത്തിൽ ബാത്ത് പ്ലാറ്റ്ഫോം സംക്ഷിപ്തമായി പ്രഖ്യാപിക്കപ്പെടുന്നു. പാർട്ടി സോഷ്യലിസ്റ്റാണ്, വ്യാവസായിക ഉൽപാദന മാർഗങ്ങളുടെ ഉടമസ്ഥാവകാശവും കാർഷിക ഭൂമി പുനർവിതരണവും വാദിക്കുന്നു (പ്രായോഗികമായി, സിറിയയുടെ നാമമാത്രമായ സോഷ്യലിസ്റ്റ് സമ്പദ്‌വ്യവസ്ഥ ഫലപ്രദമായി ഒരു സമ്മിശ്ര സമ്പദ്‌വ്യവസ്ഥയാണ്, വലിയ സംസ്ഥാന സംരംഭങ്ങളും സ്വകാര്യ ചെറുകിട ബിസിനസ്സുകളും ചേർന്നതാണ്), വിപ്ലവകരമായ, സമർപ്പിത അറബ് ലോകത്തിന്റെ എല്ലാ ഭാഗങ്ങളിലേക്കും പാൻ-അറബ് വിപ്ലവം എത്തിക്കുന്നതിന്. മൈക്കൽ അഫ്ലക്സ്ഥാപിച്ച, ഒരു സിറിയൻ ക്രിസ്ത്യൻ, അല്-ദിൻ-അൽ-ബിതര്, ഒരു സിറിയൻ സുന്നി, സാകി അൽ-അര്സുജി, ഒരു അലവിതെ വിഭാഗത്തിന്റെ പാർട്ടി ആയ , അറബ് സോഷ്യലിസ്റ്റ് ബഅഥ് പാർട്ടി 1966ൽ അലിഞ്ഞു ചേർന്നു., 1966 സിറിയൻ പട്ടാള അട്ടിമറിയുടെ ഭാഗമായി സ്ഥാപിക്കപ്പെട്ട  ഇറാഖി ഭൂരിപക്ഷ ബഅഥ് പ്രസ്ഥാനം വും  സിറിയൻ നേതൃത്വത്തിലുള്ള ബഅഥ് പ്രസ്ഥാനം വും ആയിരുന്നു ബാത്ത പാർട്ടി. പാർട്ടി മതേതരത്വം സ്വീകരിച്ച് പല അറബ് രാജ്യങ്ങളിലും, പ്രത്യേകിച്ച് ഇറാഖ്, ജോർദാൻ, ലെബനൻ എന്നിവിടങ്ങളിലെ എല്ലാ വിശ്വാസങ്ങളെയും പിന്തുണയ്ക്കുന്നു.
എന്നിരുന്നാലും, 1990 ഓഗസ്റ്റ് മുതൽ, പാർട്ടി അതിന്റെ സോഷ്യലിസത്തെ കുറച്ചുകാണുന്നതിനും അറബ് ഐക്യത്തെ ഊന്നിപ്പറയുന്നതുമായ പ്രവണത കാണിക്കുന്നു.
ആറ് ചെറിയ രാഷ്ട്രീയ പാർട്ടികൾക്ക് നിലനിൽക്കാൻ അനുമതിയുണ്ട്, കൂടാതെ ബാത്ത് പാർട്ടിയോടൊപ്പം നാഷണൽ പ്രോഗ്രസീവ് ഫ്രണ്ട് (എൻ‌പി‌എഫ്) ഉൾപ്പെടുന്നു, ഇത് പൗരന്മാർക്കുള്ള നിയമപരമായ രാഷ്ട്രീയ പാർട്ടി പങ്കാളിത്തത്തിന്റെ ഏക ചട്ടക്കൂടിനെ പ്രതിനിധീകരിക്കുന്ന പാർട്ടികളുടെ ഒരു ഗ്രൂപ്പാണ്. ഒരു മൾട്ടി-പാർട്ടി സിസ്റ്റത്തിന്റെ രൂപം പ്രത്യക്ഷത്തിൽ സൃഷ്ടിക്കപ്പെടുമ്പോൾ, എൻ‌പി‌എഫിന് ബാത്ത് പാർട്ടിയുടെ ആധിപത്യമുണ്ട്, മാത്രമല്ല രാഷ്ട്രീയ വ്യവസ്ഥയുടെ അടിസ്ഥാനപരമായി ഒരു കക്ഷി സ്വഭാവം മാറ്റില്ല. എൻ‌പി‌എഫിലെ നോൺ-ബാത്ത് പാർട്ടി അംഗങ്ങൾ പ്രധാനമായും രാഷ്ട്രീയ പാർട്ടികളായി നിലനിൽക്കുകയും ബാത്ത് പാർട്ടിയോടും സർക്കാർ നയങ്ങളോടും കർശനമായി യോജിക്കുകയും ചെയ്യുന്നു. പുതിയ പാർട്ടികളെയും മുമ്പ് നിരോധിച്ച നിരവധി പാർട്ടികളെയും ഉൾപ്പെടുത്തുന്നതിനായി എൻ‌പി‌എഫ് വിപുലീകരിക്കുന്നതിനുള്ള നിയമനിർമ്മാണം സർക്കാർ പരിഗണിക്കുന്നതായി 2000 ൽ റിപ്പോർട്ടുകൾ ഉണ്ടായിരുന്നു; ഈ മാറ്റങ്ങൾ സംഭവിച്ചിട്ടില്ല. എന്നിരുന്നാലും, അത്തരമൊരു പാർട്ടി - സിറിയൻ സോഷ്യൽ നാഷണലിസ്റ്റ് പാർട്ടി - 2005 ൽ നിയമവിധേയമാക്കി.
പരമ്പരാഗതമായി, എൻ‌പി‌എഫിന്റെ പാർട്ടികൾ സർക്കാരിന്റെ സോഷ്യലിസ്റ്റ്, അറബ് ദേശീയവാദ പ്രത്യയശാസ്ത്രത്തെ അംഗീകരിച്ചു. എന്നിരുന്നാലും, എൻ‌എസ്‌എഫിൽ നിയമവിധേയമാക്കി പ്രവേശനം നേടുന്ന സോഷ്യലിസ്റ്റോ അറബ് ദേശീയവാദിയോ അല്ലാത്ത ആദ്യത്തെ പാർട്ടിയാണ് എസ്എസ്എൻ‌പി. ഭാവിയിൽ വിശാലമായ പ്രത്യയശാസ്ത്ര വീക്ഷണകോണുകൾക്ക് ഒരു പരിധിവരെ സഹിഷ്ണുത പുലർത്താമെന്ന നിർദ്ദേശങ്ങൾക്ക് ഇത് കാരണമായിട്ടുണ്ട്, എന്നാൽ വംശീയമായി അടിസ്ഥാനമാക്കിയുള്ള (കുർദിഷ്, അസീറിയൻ) പാർട്ടികൾ അടിച്ചമർത്തൽ തുടരുകയാണ്, മതപാർട്ടികൾക്ക് കർശന നിരോധനം ഇപ്പോഴും നടപ്പാക്കപ്പെടുന്നു.
സിറിയയുടെ അടിയന്തര നിയമം പ്രാബല്യത്തിൽ വന്നത് 1963 മുതൽ ബാത്ത് പാർട്ടി അധികാരത്തിൽ വന്നപ്പോൾ 2011 ഏപ്രിൽ 21 വരെ ബഷർ അൽ അസദ് (ഉത്തരവ് 161) റദ്ദാക്കി. ഇസ്രയേലുമായുള്ള യുദ്ധം തുടരുകയും തീവ്രവാദികൾ ഉയർത്തുന്ന ഭീഷണികളുടെയും അടിസ്ഥാനത്തിൽ ന്യായീകരിക്കപ്പെട്ട നിയമം മിക്ക ഭരണഘടനാ പരിരക്ഷകളും താൽക്കാലികമായി നിർത്തിവച്ചു.
സർക്കാർ ഭരണം
ബാത്ത് പാർട്ടി സോഷ്യലിസത്തിനും മതേതര പാൻ-അറബിസത്തിനും പ്രാധാന്യം നൽകുന്നു. വംശീയ സ്വത്വത്തിനുപകരം ദേശീയത കെട്ടിപ്പടുക്കുകയെന്ന ബാത്ത് പാർട്ടിയുടെ സിദ്ധാന്തം ഉണ്ടായിരുന്നിട്ടും, വംശീയവും മതപരവും പ്രാദേശികവുമായ സഖ്യങ്ങൾ സിറിയയിൽ ഇപ്പോഴും പ്രാധാന്യമർഹിക്കുന്നു.
ലെജിസ്ലേറ്റീവ് ബ്രാഞ്ച്
പീപ്പിൾസ് കൗൺസിൽ ( മജ്‌ലിസ് അൽ-ഷാബ് ) 15 മൾട്ടി സീറ്റ് നിയോജകമണ്ഡലങ്ങളിലായി 250 അംഗങ്ങളെ നാലുവർഷത്തേക്ക് തിരഞ്ഞെടുത്തു. 1973 ലെ മുൻ സിറിയൻ ഭരണഘടനയനുസരിച്ച് സിറിയ ഒരു കക്ഷി രാജ്യമായിരുന്നു, ഒരു രാഷ്ട്രീയ പാർട്ടി മാത്രമാണ്, അറബ് സോഷ്യലിസ്റ്റ് ബാത്ത് പാർട്ടിക്ക് ഫലപ്രദമായി അധികാരം നിലനിർത്താൻ നിയമപരമായി അനുമതിയുണ്ടായിരുന്നു. കൗൺസിലിലെ 250 സീറ്റുകളിൽ 167 എണ്ണം ദേശീയ പുരോഗമന മുന്നണിക്ക് (1972 ൽ സ്ഥാപിതമായത്) ഉറപ്പുനൽകി, ഇതിൽ 134 എണ്ണം (2007 ലെ കണക്കനുസരിച്ച്) ബാത്ത് പാർട്ടി അംഗങ്ങളാണ്. പ്രോഗ്രസീവ് ഫ്രണ്ടിലെ ന്യൂനപക്ഷ പാർട്ടികൾക്ക് ബാത്ത് പാർട്ടിയുടെ നേതൃത്വം നിയമപരമായി അംഗീകരിക്കേണ്ടതുണ്ട്. ഉദാഹരണത്തിന്, പ്രോഗ്രസീവ് ഫ്രണ്ടിലെ മറ്റ് കക്ഷികൾക്ക് സൈന്യത്തെ പിന്തുണയ്ക്കുന്നവർക്കോ "ബാത്ത് മാത്രമായി നീക്കിവച്ചിട്ടുള്ള" വിദ്യാർത്ഥി സംഘടനകൾക്കോ കാൻവാസ് ചെയ്യാൻ അനുവാദമില്ല. 2012 ലെ പുതിയ സിറിയൻ ഭരണഘടന ഒരു രാഷ്ട്രീയ പാർട്ടിയുടെയും നേതൃത്വത്തിന് ഉറപ്പില്ലാതെ മൾട്ടി-പാർട്ടി സംവിധാനം അവതരിപ്പിച്ചു.
രാഷ്ട്രീയ പാർട്ടികളും തിരഞ്ഞെടുപ്പും
അവസാന പാർലമെന്റ് തിരഞ്ഞെടുപ്പ് 2012 മെയ് 7 ന് ആയിരുന്നു, ഫലം മെയ് 15 ന് പ്രഖ്യാപിച്ചു.
മുൻ തിരഞ്ഞെടുപ്പുകളേക്കാൾ വലിയ വിജയമാണ് ബാത്ത് പാർട്ടി നേടിയത്. 250 പാർലമെന്റ് സീറ്റുകളിൽ 60% ഭൂരിപക്ഷം നേടി. മുമ്പ്, ബാത്ത് പാർലമെന്റിലെ 50% സീറ്റുകളുടെ ഭൂരിപക്ഷമായിരുന്നു. ബാത്ത് പാർട്ടിയുമായി സഖ്യമുണ്ടാക്കിയ സ്വതന്ത്ര എം‌പിമാരെ ആരെങ്കിലും ചേർത്താൽ, പ്രസിഡന്റിനെ പിന്തുണയ്ക്കുന്ന എം‌പിമാർ പുതിയ പാർലമെന്റിലെ 90% സീറ്റുകളും ഉൾക്കൊള്ളുന്നു. സിറിയൻ ബാത്ത് പാർട്ടിയുടെ ആധിപത്യമുള്ള ദേശീയ ഐക്യ പട്ടിക 250 അംഗ പാർലമെന്റിൽ 150 ലധികം സീറ്റുകൾ നേടി. സ്വതന്ത്ര വ്യക്തികൾ 90 ലധികം സീറ്റുകൾ നേടി. പുതുതായി സ്ഥാപിതമായ പ്രതിപക്ഷ പാർട്ടികളിൽ (2011 ഓഗസ്റ്റ് മുതൽ സ്ഥാപിതമായത്), ഒരൊറ്റ സീറ്റ് മാത്രമാണ് നേടിയത്, അതായത് അലപ്പോയിലെ ഒരു സീറ്റ് സിറിയൻ ഡെമോക്രാറ്റിക് പാർട്ടി അഹ്മദ് കൗസ നേടി. കൂടാതെ, പ്രതിപക്ഷ പാർട്ടികളുടെ മൂന്ന് പ്രതിനിധികളെ പാർലമെന്റിലേക്ക് തിരഞ്ഞെടുത്തു: മാറ്റത്തിനും വിമോചനത്തിനും മുന്നിൽ നിന്ന് ഖാദ്രി ജമിൽ, അലി ഹെയ്ദർ, സിറിയൻ കുർദുകളുടെ ഓർഗനൈസേഷനിൽ നിന്നുള്ള അമ്രോ ഒസി. '''Summary of the 7 May 2012 People's Council of Syria election results !style="background-color:#E9E9E9" align=left valign=top|Parties !style="background-color:#E9E9E9" align=right|Votes !style="background-color:#E9E9E9" align=right|% !style="background-color:#E9E9E9" align=right|Seats !style="background-color:#E9E9E9" align=right|Seats inside
അന്താരാഷ്ട്ര സംഘടനാ പങ്കാളിത്തം
ആഫ്രിക്കയിലെ അറബ് ബാങ്ക് ഫോർ ഇക്കണോമിക് ഡവലപ്മെന്റ്, അറബ് ഫണ്ട് ഫോർ ഇക്കണോമിക് ആന്റ് സോഷ്യൽ ഡവലപ്മെന്റ്, അറബ് മോണിറ്ററി ഫണ്ട്, കൗൺസിൽ ഓഫ് അറബ് ഇക്കണോമിക് യൂണിറ്റി, കസ്റ്റംസ് കോപ്പറേഷൻ കൗൺസിൽ, പശ്ചിമേഷ്യയിലെ സാമ്പത്തിക, സാമൂഹിക കമ്മീഷൻ, ഫുഡ് ആൻഡ് അഗ്രികൾച്ചർ ഓർഗനൈസേഷൻ, ഗ്രൂപ്പ് of 24, ഗ്രൂപ്പ് 77, ഇന്റർനാഷണൽ ആറ്റോമിക് എനർജി ഏജൻസി, ഇന്റർനാഷണൽ ബാങ്ക് ഫോർ റീകൺസ്ട്രക്ഷൻ ആന്റ് ഡവലപ്മെന്റ്, ഇന്റർനാഷണൽ സിവിൽ ഏവിയേഷൻ ഓർഗനൈസേഷൻ, ഇന്റർനാഷണൽ ചേംബർ ഓഫ് കൊമേഴ്സ്, ഇന്റർനാഷണൽ ഡവലപ്മെന്റ് അസോസിയേഷൻ, ഇസ്ലാമിക് ഡവലപ്മെന്റ് ബാങ്ക്, ഇന്റർനാഷണൽ ഫണ്ട് ഫോർ അഗ്രികൾച്ചറൽ ഡവലപ്മെന്റ്, ഇന്റർനാഷണൽ ഫിനാൻസ് കോർപ്പറേഷൻ, ഇന്റർനാഷണൽ ലേബർ ഓർഗനൈസേഷൻ, അന്താരാഷ്ട്ര നാണയ നിധി, ഇന്റർനാഷണൽ മാരിടൈം ഓർഗനൈസേഷൻ, ഇംതെല്സത്, ഇന്റർപോൾ, അന്താരാഷ്ട്ര ഒളിമ്പിക് കമ്മിറ്റി, ഇൻറർനാഷണൽ ഓർഗനൈസേഷൻ ഫോർ സ്റ്റാൻഡേർഡൈസേഷൻ, ഇൻറർനാഷണൽ ടെലിക്കമ്മ്യൂണിക്കേഷൻ യൂണിയൻ, റെഡ് ക്രോസ്, റെഡ് ക്രസന്റ് സൊസൈറ്റീസ് ഇന്റർനാഷണൽ ഫെഡറേഷൻ, ചേരിചേരാ പ്രസ്ഥാനം, എ ഓർഗനൈസേഷൻ റബ് പെട്രോളിയം കയറ്റുമതി ചെയ്യുന്ന രാജ്യങ്ങളുടെ, ഇസ്ലാമിക് ഓർഗനൈസേഷൻ, യുണൈറ്റഡ് നേഷൻസ്, ഹ്യൂമൻ റൈറ്റ്സ് യുഎൻ, ട്രേഡ് ആൻഡ് ഡവലപ്മെൻറ് യുഎൻ സമ്മേളനം, യുഎൻ വ്യവസായ വികസന സംഘടന, യുഎൻ റിലീഫ് സമീപ ഈസ്റ്റ് പാലസ്തീൻ അഭയാർഥികൾക്ക് വർക്സ് ഏജൻസി, യൂണിവേഴ്സൽ പോസ്റ്റൽ യൂണിയൻ, ലോക ഫെഡറേഷൻ ട്രേഡ് യൂണിയനുകൾ, ലോകാരോഗ്യ സംഘടന, ലോക കാലാവസ്ഥാ സംഘടന, ലോക ടൂറിസം ഓർഗനൈസേഷൻ .എന്നിവയിലെല്ലാം സിറിയ അംഗമാണ്.
സിറിയയിലെ നയതന്ത്രജ്ഞർ അവസാനമായി 2003 ഡിസംബറിൽ യുഎൻ സെക്യൂരിറ്റി കൗൺസിലിൽ (സ്ഥിരമല്ലാത്ത അംഗമായി) ഇരുന്നു.
കൂടുതൽ വായനയ്ക്ക്
വർഗ്ഗം:Category:സിറിയയിലെ രാഷ്ട്രീയപ്രവർത്തകർ വർഗ്ഗം:Category:സിറിയ വർഗ്ഗം:Category:സിറിയൻ ആഭ്യന്തരയുദ്ധം വർഗ്ഗം:Pages with unreviewed translations
നാറാണംമൂഴി ഗ്രാമപഞ്ചായത്ത്
പത്തനംതിട്ട ജില്ലയിലെ റാന്നി താലൂക്കിൽ റാന്നി ബ്ളോക്കിലാണ് 33.61 ചതുരശ്രകിലോമീറ്റർ വിസ്തൃതിയുള്ള നാറാണംമൂഴി ഗ്രാമപഞ്ചായത്ത് സ്ഥിതി ചെയ്യുന്നത്.
അവലംബം
വർഗ്ഗം: പത്തനംതിട്ട ജില്ലയിലെ ഗ്രാമപഞ്ചായത്തുകൾ
ജാനെ ഗോമെൽഡൺ
ഒരു ഇംഗ്ലീഷ് എഴുത്തുകാരിയും കവയിത്രിയും സാഹസികയുമായിരുന്നു ജാനെ ഗോമെൽഡൺ (നീ ജാനെ മിഡിൽടൺ; സി. 1720 - 10 ജൂലൈ 1779). ആദ്യകാല ഫെമിനിസ്റ്റ് എന്ന നിലയിൽ അവരുടെ എഴുത്തിന് മരണാനന്തര അംഗീകാരം ലഭിച്ചു.
ജീവിതരേഖ
ഗ്ലാസ് നിർമ്മാതാക്കളായ ക്വേക്കർ കുടുംബത്തിന്റെ മകളായ ജാനെ മിഡിൽടൺ ന്യൂകാസ്റ്റിൽ ഏരിയയിലാണ് ജനിച്ചത്. തത്ത്വചിന്ത, ശാസ്ത്രം, ഭാഷകൾ എന്നിവ അവർ നന്നായി പഠിച്ചു. ചെറുപ്പത്തിൽത്തന്നെ, ജാനെ സർ ജോൺ ബ്രൂസ് ഹോപ്പിന്റെ റെജിമെന്റ് ഓഫ് ഫൂട്ടിലെ ഉദ്യോഗസ്ഥനും കൽക്കരി ഉടമയായ ജോർജ്ജ് ബോവസിന്റെ സുഹൃത്തും ആയ ക്യാപ്റ്റൻ ഫ്രാൻസിസ് ഗോമെൽഡണെ വിവാഹം കഴിച്ചു.
അവലംബം
വർഗ്ഗം:1720-കളിൽ ജനിച്ചവർ വർഗ്ഗം:1779-ൽ മരിച്ചവർ വർഗ്ഗം:ഇംഗ്ലീഷ് കവയിത്രികൾ
ജയലളിത (നടി)
ഇന്ത്യയിലെ ഒരു ചലച്ചിത്ര നടിയാണ് ജയലളിത. മുഴുവൻ പേര് സി.എച്ച്. ജയലളിത (C H Jayalalitha) എന്നാണ്. തെലുങ്ക്, തമിഴ്, കന്നഡ, മലയാളം, ഹിന്ദി എന്നീ ഭാഷകളിലായി ഏകദേശം 650 ഓളം സിനിമകളിൽ അഭിനയിച്ചു.
ഇതരഭാഷാചിത്രങങൾ
തമിഴ്, കന്നഡ, ഹിന്ദി സിനിമകളടക്കം മൊത്തം 350 ഓളം സിനിമകൾ പൂർത്തിയാക്കിയിട്ടുണ്ട്. കമലാഹാസൻ ഇരട്ട വേഷത്തിൽ അഭിനയിച്ച "ഇന്ദ്രനും ചന്ദ്രനും" എന്ന തമിഴ് സിനിമയിലും അതിന്റെ തെലുങ്ക് പതിപ്പായ 'ഇന്ദ്രഡു ചന്ദ്രഡു'വിലും കമലാഹാസനൊപ്പം ഒരു പ്രമുഖ വേഷത്തിലും അഭിനയിച്ചു. ജെമിനി ടിവിയിലെ അപരാഞ്ജി സീരിയലിൽ (Aparanji Serial) പ്രമുഖ വേഷത്തിൽ ഉണ്ടായിരുന്നു. 2005ൽ നവാഗത സംവിധായകനുള്ള നാഷണൽ അവാർഡ് ലഭിച്ച "ഗ്രഹണം" എന്ന തെലുങ്ക് സിനിമയിലെ നായികയായിരുന്നു.
ബാഹ്യ ലിങ്കുകൾ
വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ആന്ധ്രാപ്രദേശിൽ നിന്നുമുള്ള ചലച്ചിത്രനടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ
ലൂയിസിയ ട്രിസ്റ്റിസ്
ഓർക്കിഡേസീ സസ്യകുടുംബത്തിലെ ലൂയിസിയ ജനുസിലെ സപുഷ്പി സസ്യമാണ് ലൂയിസിയ ട്രിസ്റ്റിസ്(Luisia tristis). ഇലകൊഴിയും ഈർപ്പവനങ്ങളിലും കാവുകളിലും തണലുള്ള സ്ഥലങ്ങളിൽ മരക്കൊമ്പുകളിൽ കാണപ്പെടുന്നു. കേരളത്തിലെ എല്ലാ ജില്ലകളിലും കാണപ്പെടുന്നു. കുത്തനെ നിബിഡമായി വളരുന്ന ഒരു അധിസസ്യമാണിത്. നീണ്ടുരുണ്ട് അറ്റത്തേക്ക് വണ്ണം കുറഞ്ഞുവരുന്ന ഇതിന്റെ ഇലകൾ മാംസളവും ആരംഭഭാഗത്ത് പരന്ന് ചെടിയെ പൊതിയുന്നവയുമാണ്. റസീമുകളിൽ വിരിയുന്ന പൂക്കൾ പച്ച കലർന്ന മഞ്ഞ നിറവും പർപ്പിൾ നിറവും ഉള്ളവയാണ്. കായകൾ നീണ്ടവയാണ്.
അവലംബം
വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഓർക്കിഡുകൾ വർഗ്ഗം:ഓർക്കിഡേസീ
ജസ്വീന്ദർ സിങ്
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ പഞ്ചാബി  നോവലിസ്റ്റാണ് ജസ്വീന്ദർ സിങ്. "മാത്ത് ലോക്" എന്ന നോവലിനായിരുന്നു  പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
നോർവേ ഗവൺമെന്റ് പെൻഷൻ ഫണ്ട്
നോർവേ ഗവൺമെന്റിന്റെ ഉടമസ്ഥതയിലുള്ള തികച്ചും വ്യത്യസ്തമായ രണ്ട് സോവറിൻ വെൽത്ത് ഫണ്ടുകൾ ഉൾക്കൊള്ളുന്നതാണ് നോർവേ ഗവൺമെന്റ് പെൻഷൻ ഫണ്ട് (നോർവീജിയൻ: Statens pensjonsfond).
ഓയിൽ ഫണ്ട് എന്നും അറിയപ്പെടുന്ന ഗവൺമെന്റ് പെൻഷൻ ഫണ്ട് ഗ്ലോബൽ നോർവീജിയൻ പെട്രോളിയം മേഖലയിലെ മിച്ച വരുമാനം നിക്ഷേപിക്കുന്നതിനായി 1990 ൽ സ്ഥാപിതമായി. 2023-ൽ, ഇതിന് 1,370 ബില്യൺ യുഎസ് ഡോളറിലധികം ആസ്തിയുണ്ട്. കൂടാതെ 2019-ൽ ലോകത്തിലെ എല്ലാ ലിസ്റ്റ് ചെയ്ത കമ്പനികളുടെയും 1.4% കൈവശം വച്ചു, ഇത് ലോകത്തിലെ ഏറ്റവും വലിയ സോവറിൻ വെൽത്ത് ഫണ്ടുകളിൽ ഒന്നായി മാറി. 2021 ഡിസംബറിൽ ഒരു നോർവീജിയൻ പൗരന് ഏകദേശം $250,000 മൂല്യം ഉണ്ടായിരുന്നു. റിയൽ എസ്റ്റേറ്റിന്റെയും സ്ഥിരവരുമാന നിക്ഷേപങ്ങളുടെയും പോർട്ട്‌ഫോളിയോകളും ഇത് കൈവശം വച്ചിട്ടുണ്ട്. ധാർമ്മിക കാരണങ്ങളാൽ പല കമ്പനികളെയും ഫണ്ടിൽ നിന്ന് ഒഴിവാക്കിയിട്ടുണ്ട്.
സർദാറ സിങ് ജോഹെൽ
സർദാറ സിങ് ജോഹെൽ (ജ: 1928) പഞ്ചാബിലെ കേന്ദ്ര സർവ്വകലാശാലയുടെ വൈസ് ചാൻസിലറും രാഷ്ട്രീയനേതാവും എഴുത്തുകാരനും ആയ ഇന്ത്യകാരനായ കൃഷിവാണിജ്യശാസ്ത്രജ്ഞനാണ്.
ഇന്ത്യൻ കൗൺസിൽ ഓഫ് അഗ്രിക്കൾച്ചറൽ റിസർച്ചിലെ മുൻപ്രൊഫസ്സറും പഞ്ചാബി സർവ്വകലാശാലയുടെയും പഞ്ചാബ് കാർഷിക സർവ്വകലാശാലയുടെയും വൈസ് ചാൻസിലർ ആയി പലവട്ടം ചുമതലയേറ്റിട്ടുണ്ട്. ഇന്ത്യാ ഗവണ്മെന്റിന്റെ കമ്മിഷൻ ഫോർ അഗ്രിക്കൾച്ചറൽ കോസ്റ്റ്സ് ആന്റ് പ്രൈസസിന്റെ ചെയർപേഴ്സണും ആയിരുന്നു. റിസർവ്വ് ബാങ്കിന്റെ ഗവർണ്ണർമാരുടെ കേന്ദ്രീയ ബോർഡിന്റെ ഡയറക്ടറുമായിരുന്നു. അന്താരാഷ്ട്ര സ്ഥാപനങ്ങളായ, ഭക്ഷ്യ കാർഷിക സംഘടനയുടെയും ലോകബാങ്കിന്റെയും പടിഞ്ഞാറൻ ഏഷ്യയ്ക്കുവേണ്ടിയുള്ള ഐക്യരാഷ്ട്രസഭയുടെ വാണിജ്യ സാമൂഹിക സംഘടനയുടെയുടെയും കൺസൾട്ടന്റ് ആയിരുന്നു. കൃഷിയും കൃഷിവിദ്യാഭ്യാസവുമായി ബന്ധപ്പെട്ട സംഭാവനകൾമാനിച്ച് അദ്ദേഹത്തിന് 2004ൽ ഇന്ത്യയുടെ ഏറ്റവും വലിയ മൂന്നാമത്തെ സിവിലിയൻ ബഹുമതിയായ പദ്മഭൂഷൺ നൽകി ആദരിച്ചിട്ടുണ്ട്.
ജീവിതരേഖ
ബ്രിട്ടിഷ് ഇന്ത്യയിലെ ല്യാല്പൂരിൽ (ഇപ്പോഴത്തെ പാകിസ്താനിലെ ഫൈസലാബാദിൽ) 1928 ഫെബ്രുവരി 8നു ഒരു കാർഷികകുടുംബത്തിൽ എസ്. ബൂട്ടാസിങിന്റെ മകനായി ജനിച്ചു. പ്രദേശത്തെ ഗ്രാമീണസ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. തന്റെ ബിരുദവും ബിരുദാനന്തരബിരുദവും പഞ്ചാബ് സർവ്വകലാശാലയിൽനിന്നും നേടിയശേഷം 1952ൽ അവിടെനിന്നുതന്നെ ഗവേഷണബിരുദവും നേടി. തുടർന്ന് പഞ്ചാബിന്റെ പിന്നാക്കപ്രദേശത്ത് 8 വർഷത്തോളം ജോലിചെയ്തശേഷം 1965ൽ അദ്ദേഹം പഞ്ചാബ് കാർഷിക സർവ്വകലാശായിൽ അസിസ്റ്റന്റ് പ്രൊഫസ്സർ ആയി നിയമിതനായി. പടിപടിയായി ആ സർവ്വകലാശാലയിലെ വാണിജ്യ സാമൂഹ്യശാസ്ത്ര വിഭാഗത്തിന്റെ തലവനായി.
കൂടുതൽ വായനയ്ക്ക്
വർഗ്ഗം:1928-ൽ ജനിച്ചവർ വർഗ്ഗം:ഓഗസ്റ്റ് 2-ന് ജനിച്ചവർ
സീനോഈസ്ട്രോജൻ
ഈസ്ട്രജനെ അനുകരിക്കുന്ന ഒരു തരം സെനോഹോർമോണാണ് സീനോഈസ്ട്രോജൻ. അവ കൃത്രിമമായി അല്ലെങ്കിൽ പ്രകൃതിദത്ത രാസ സംയുക്തങ്ങൾ ചേർന്നുണ്ടായതും ആകാം. ഇംഗ്ലീഷ്:Xenoestrogens ഏതെങ്കിലും ജീവിയുടെ എൻഡോക്രൈൻ സിസ്റ്റം ആന്തരികമായി ഉൽപ്പാദിപ്പിക്കുന്ന ഈസ്ട്രജനിക് പദാർത്ഥങ്ങളിൽ നിന്ന് രാസപരമായി വ്യത്യസ്തമാണെങ്കിലും, ഒരു ജീവജാലത്തിൽ ഈസ്ട്രജനിക് സ്വാധീനം ചെലുത്തുന്ന PCB, BPA, phthalates പോലുള്ള വ്യാപകമായി ഉപയോഗിക്കുന്ന ചില വ്യാവസായിക സംയുക്തങ്ങൾ സിന്തറ്റിക് സീനോഈസ്ട്രോജൻ-ൽ ഉൾപ്പെടുന്നു. സസ്യങ്ങളിൽ നിന്ന് ഭക്ഷണത്തിലൂടെ ലഭിക്കുന്ന ഈസ്ട്രജനുകൾ മനുഷ്യന്റെ ശരീരത്തിൽ ഉണ്ടാക്കുന്ന അനാവശ്യമായ പ്രവർത്തനങ്ങളിൽ പെൺകുട്ടികളിൽ അകാലത്തിൽ അഥവാ നേരത്തേ ഉണ്ടാവുന്ന ഋതുവാകലും അമിതവണ്ണവും കൊഴുപ്പുകൾ വയറ്റിൽ അടിഞ്ഞുകൂടുന്നതുമടക്കം നിരവധി പ്രശ്നങ്ങൾക്ക് കാരണമാകുന്നുണ്ട് എന്ന് ഗവേഷണഫലങ്ങൾ സൂചിപ്പിക്കുന്നു.
പ്രകൃതിയിൽ
പ്രകൃതിദത്തമായ സീനോഈസ്ട്രോജൻ-ൽ സസ്യജന്യമായ സീനോഈസ്ട്രോജൻ ആയ ഫൈറ്റോഈസ്റ്റ്രജൻ ഉൾപ്പെടുന്നു. ഈ സംയുക്തങ്ങൾ എക്സ്പോഷർ ചെയ്യുന്നതിനുള്ള പ്രാഥമിക മാർഗ്ഗം ഫൈറ്റോ ഈസ്ട്രജനിക് സസ്യങ്ങളുടെ ഉപഭോഗമാണ്, അവയെ ചിലപ്പോൾ "ഡയറ്ററി ഈസ്ട്രജൻ" എന്നും വിളിക്കുന്നു. മൈക്കോ ഈസ്ട്രജൻ, ഫംഗസിൽ നിന്നുള്ള ഈസ്ട്രജനിക് പദാർത്ഥങ്ങൾ, മൈക്കോടോക്സിനുകളായി കണക്കാക്കപ്പെടുന്ന മറ്റൊരു തരം സീനോഈസ്ട്രോജൻ ആണ്.
എൻഡോജെനസ് ഈസ്ട്രജന്റെ ഫലങ്ങളെ അനുകരിക്കാൻ കഴിയുമെന്നതിനാൽ സെനോഈസ്ട്രജനുകൾക്ക് ക്ലിനിക്കലി പ്രാധാന്യമുണ്ട്, അതിനാൽ അകാലത്തിൽ പ്രായപൂർത്തിയാവുന്ന അവസ്ഥക്കും പ്രത്യുൽപാദന വ്യവസ്ഥയുടെ മറ്റ് തകരാറുകൾക്കും ഇത് കാരണമാകുന്നു.
സീനോഈസ്ട്രോജൻ-ൽ ഫാർമക്കോളജിക്കൽ ഈസ്ട്രജൻ ഉൾപ്പെടുന്നു (ഇതിൽ ഈസ്ട്രജനിക് പ്രവർത്തനം ഉദ്ദേശിച്ച ഫലമാണ്, ഗർഭനിരോധന ഗുളികകളിൽ ഉപയോഗിക്കുന്ന എഥിനൈൽസ്ട്രാഡിയോൾ എന്ന മരുന്ന് പോലെ), എന്നാൽ മറ്റ് രാസവസ്തുക്കൾക്കും ഈസ്ട്രജനിക് ഫലമുണ്ടാകാം. വ്യാവസായിക, കാർഷിക, രാസ കമ്പനികളും ഉപഭോക്താക്കളും കഴിഞ്ഞ 70 വർഷങ്ങളിൽ മാത്രമാണ് സീനോഈസ്ട്രോജനുകൾ പരിസ്ഥിതിയിലേക്ക് കൊണ്ടുവന്നത്, എന്നാൽ ആർക്കിസ്ട്രോജനുകൾ സ്വാഭാവികമായും നിലനിൽക്കുന്നു. ചില സസ്യങ്ങൾ (ധാന്യങ്ങളും പയർവർഗ്ഗങ്ങളും പോലെ) അവ തിന്നുന്ന സസ്യഭുക്കുകളായ ജീവികളുടെ ശരീരത്തിൽ ഈസ്റ്റ്രജന്റെ അളവ് കൂട്ടുന്നതിലൂടെ അവയുടെ പ്രത്യുല്പാദനം നിയന്ത്രിക്കുന്നുണ്ട് എന്ന് ഗവേഷണങ്ങൾ സൂചിപ്പിക്കുന്നു.
സീനോഈസ്ട്രജന്റെ പാരിസ്ഥിതികവും മനുഷ്യന്റെ ആരോഗ്യപരവുമായ ആഘാതം വർദ്ധിച്ചുവരുന്ന ഒരു ആശങ്കയാണ്. സീനോഈസ്ട്രജനുകളെ"പരിസ്ഥിതി ഹോർമോണുകൾ" അല്ലെങ്കിൽ "EDC" (എൻഡോക്രൈൻ ഡിസ്‌റപ്റ്റിംഗ് കോമ്പൗണ്ടുകൾ) എന്നും വിളിക്കുന്നു. എൻഡോക്രൈൻ സൊസൈറ്റി ഉൾപ്പെടെയുള്ള സെനോസ്ട്രോജനുകളെ കുറിച്ച് പഠിക്കുന്ന മിക്ക ശാസ്ത്രജ്ഞരും, വന്യജീവികളിലും മനുഷ്യരിലും ഹോർമോൺ വിനാശകരമായ പ്രത്യാഘാതങ്ങൾ ഉണ്ടാക്കുന്ന ഗുരുതരമായ പാരിസ്ഥിതിക അപകടങ്ങളായി കണക്കാക്കുന്നു.
രാസ പ്രവർത്തനം
ഹൈപ്പോഥലാമിക് ഗോണഡോട്രോപിൻ റിലീസിംഗ് ഹോർമോണിന്റെ (ജിഎൻആർഎച്ച്) അളവ് വർദ്ധിക്കുന്നതാണ് പ്രായപൂർത്തിയാകുന്നതിന്റെ സവിശേഷത. മുൻ പിറ്റ്യൂട്ടറി ഗ്രന്ഥിയിൽ നിന്ന് ല്യൂട്ടിനൈസിംഗ് ഹോർമോൺ (എൽഎച്ച്), ഫോളിക്കിൾ-സ്റ്റിമുലേറ്റിംഗ് ഹോർമോൺ (എഫ്എസ്എച്ച്) എന്നിവയുടെ സ്രവണം ജിഎൻആർഎച്ചിനെ ത്വരിതപ്പെടുത്തുന്നു. ഇത് അണ്ഡാശയത്തെ പ്രതികരിക്കാനും എസ്ട്രാഡിയോൾ സ്രവിക്കാനും കാരണമാകുന്നു. ഗൊണാഡൽ ഈസ്ട്രജന്റെ വർദ്ധനവ് സ്തനവളർച്ച, സ്ത്രീകളിലെ കൊഴുപ്പപ്പിന്റെ വിതരണം, എല്ലിൻറെ വളർച്ച എന്നിവ പ്രോത്സാഹിപ്പിക്കുന്നു. അഡ്രീനൽ ആൻഡ്രോജൻ, ഗൊണാഡൽ ആൻഡ്രോജൻ എന്നിവ പ്യൂബിക്, കക്ഷത്തിലെ രോമങ്ങൾ ഉണ്ടാക്കുന്നു. എക്സോജനസ് ഈസ്ട്രജൻ മൂലമുണ്ടാകുന്ന പെരിഫറൽ പ്രീകോസിയസ് പ്രായപൂർത്തിയാകുന്നത് ഗോണഡോട്രോഫിനുകളുടെ അളവ് കുറയുന്നത് വിലയിരുത്തുന്നതിലൂടെയാണ്.
പ്ലാസ്റ്റിക്കുകൾ, പാക്ക് ചെയ്ത ഭക്ഷണം, ഡ്രിങ്ക് ട്രേകൾ, പാത്രങ്ങൾ എന്നിവയിലെ സെനോസ്‌ട്രോജനുകൾ (സൂര്യനിൽ അല്ലെങ്കിൽ അടുപ്പിൽ ചൂടാക്കിയാൽ പ്രത്യേകിച്ചും), വിവിധ തലങ്ങളിലുള്ള പ്രവർത്തനങ്ങളാൽ സ്ത്രീകൾ പ്രായപൂർത്തിയാകുന്നതിന്റെ വികാസത്തെ തടസ്സപ്പെടുത്തിയേക്കാം - ഹൈപ്പോഥലാമിക്-പിറ്റ്യൂട്ടറി അച്ചുതണ്ട്, ഗൊണാഡുകൾ, ഉപരിതല അവയങ്ങളായ സ്തനങ്ങൾ, രോമകൂപങ്ങൾ, ജനനേന്ദ്രിയങ്ങൾ തുടങ്ങിയവെയാണ് ലക്ഷ്യമിടുക. ഈസ്ട്രജനെ അനുകരിക്കുന്ന ബാഹ്യ രാസവസ്തുക്കൾ എൻഡോക്രൈൻ സിസ്റ്റത്തിന്റെ പ്രവർത്തനങ്ങളിൽ മാറ്റം വരുത്തുകയും പ്രകൃതിദത്ത ഈസ്ട്രജന്റെ സിന്തസിസ്, മെറ്റബോളിസം, ബൈൻഡിംഗ് അല്ലെങ്കിൽ സെല്ലുലാർ പ്രതികരണങ്ങൾ എന്നിവയിൽ ഇടപെടുന്നതിലൂടെ വിവിധ ആരോഗ്യ വൈകല്യങ്ങൾ ഉണ്ടാക്കുകയും ചെയ്യും.
ഫലങ്ങൾ
സീനോഈസ്ട്രോജനുകൾ വിവിധ മെഡിക്കൽ പ്രശ്‌നങ്ങളിൽ ഉൾപ്പെട്ടിട്ടുണ്ട്, കഴിഞ്ഞ 10 വർഷത്തിനിടയിൽ നിരവധി ശാസ്ത്രീയ പഠനങ്ങൾ മനുഷ്യന്റെയും മൃഗങ്ങളുടെയും ആരോഗ്യത്തെ പ്രതികൂലമായി ബാധിക്കുന്നതിന്റെ ശക്തമായ തെളിവുകൾ കണ്ടെത്തിയിട്ടുണ്ട്.
സീനോഈസ്ട്രോജനുകൾ തെറ്റായ സന്ദേശവാഹകരായി പ്രവർത്തിക്കുകയും പ്രത്യുൽപാദന പ്രക്രിയയെ തടസ്സപ്പെടുത്തുകയും ചെയ്യുമെന്ന ആശങ്കയുണ്ട്. എല്ലാ ഈസ്ട്രജനുകളെയും പോലെ സെനോസ്ട്രോജനുകൾക്കും എൻഡോമെട്രിയത്തിന്റെ വളർച്ച വർദ്ധിപ്പിക്കാൻ കഴിയും, അതിനാൽ എൻഡോമെട്രിയോസിസിനുള്ള ചികിത്സകളിൽ അവ അടങ്ങിയ ഉൽപ്പന്നങ്ങൾ ഒഴിവാക്കുന്നതും ഉൾപ്പെടുന്നു. അതുപോലെ, അഡെനോമിയോസിസിന്റെ ആരംഭം അല്ലെങ്കിൽ തീവ്രത തടയുന്നതിന് അവ ഒഴിവാക്കപ്പെടുന്നു. ഈസ്ട്രജനിക് എക്സ്പോഷർ ഉപയോഗിച്ച് വന്യജീവികളിൽ ഉണ്ടാകുന്ന അസ്വസ്ഥതകളുടെ നിരീക്ഷണങ്ങൾ പഠനങ്ങൾ സൂചിപ്പിച്ചിട്ടുണ്ട്. ഉദാഹരണത്തിന്, മലിനജല ശുദ്ധീകരണ പ്ലാന്റുകളിൽ നിന്ന് ഒഴുകുന്ന ജലം ഉൾപ്പെടെയുള്ള മനുഷ്യവാസസ്ഥലങ്ങളിൽ നിന്നുള്ള പുറന്തള്ളൽ വലിയ അളവിൽ സെനോ ഈസ്ട്രജനുകളെ അരുവികളിലേക്ക് വിടുന്നു, ഇത് ജലജീവികളിൽ വലിയ മാറ്റങ്ങളിലേക്ക് നയിക്കുന്നു. 10 5-10 6 എന്ന ബയോഅക്യുമുലേഷൻ ഫാക്ടർ ഉള്ളതിനാൽ, മത്സ്യങ്ങൾ ജലമലിനീകരണത്തിലൂടെ ഇതിന്റെ ഇരയാകുന്നു.
മലിനജല ശുദ്ധീകരണ പ്ലാന്റിന് മുകളിലും മലിനജല ശുദ്ധീകരണ പ്ലാന്റിന് താഴെയും ജീവിക്കുന്ന മത്സ്യങ്ങളെ താരതമ്യം ചെയ്യുമ്പോൾ, പ്ലാന്റിന്റെ താഴെയായി ജീവിക്കുന്ന മീനുകളിൽ അണ്ഡാശയത്തിന്റെയും വൃഷണത്തിന്റെയും ഹിസ്റ്റോപത്തോളജി, ഗൊണാഡൽ ഇന്റർസെക്‌സ്, ഗോണാഡിന്റെ വലുപ്പം കുറയൽ, വിറ്റല്ലോജെനിൻ ഇൻഡക്ഷൻ, മാറ്റം വരുത്തിയ ലിംഗാനുപാതം എന്നിവയെ തടസ്സപ്പെടുത്തിയതായി പഠനങ്ങൾ കണ്ടെത്തി.
സീനോ ഈസ്ട്രജനുമായി സമ്പർക്കം പുലർത്തുന്ന മലിനീകരണ ശുദ്ധീകരണ പ്ലാാന്റിന്റെ താഴെയുള്ള ആൺ മത്സ്യങ്ങളിൽ ബീജത്തിന്റെ സാന്ദ്രതയും ചലനാത്മക ചുറ്റളവുകളും കുറയുന്നു. ബീജസങ്കലനത്തിന്റെ ഘട്ടങ്ങളെ തടസ്സപ്പെടുത്തുന്നതിനു പുറമേയാണിത്. കൂടാതെ, സീനോസ്ട്രോജനുകൾ മത്സ്യത്തിൽ വലിയ അളവിൽ രണ്ടു തരം ലിംഗങ്ങളും ഉള്ളതായി കാണുന്നു. ഉദാഹരണത്തിന്, വൈറ്റ് സക്കർ ഫിഷിലെ ഇന്റർസെക്‌സിന്റെ എണ്ണം ഒരു മലിനജല ശുദ്ധീകരണ പ്ലാന്റിന്റെ താഴെയുള്ള ജനസംഖ്യയിലെ പുരുഷന്മാരുടെ എണ്ണത്തിന് തുല്യമാണെന്ന് ഒരു പഠനം സൂചിപ്പിക്കുന്നു. പ്ലാന്റിന് മുകളിൽ നിന്ന് ഇന്റർസെക്‌സ് (ആണും പെണ്ണൂം ചേർന്നത്) അംഗങ്ങളെ കണ്ടെത്തിയില്ല. കൂടാതെ, വൃഷണത്തിന്റെയും അണ്ഡാശയ കോശങ്ങളുടെയും അനുപാതത്തിലും ഇന്റർസെക്‌സ് മത്സ്യങ്ങൾ തമ്മിലുള്ള അതിന്റെ ഓർഗനൈസേഷന്റെ അളവിലും അവർ വ്യത്യാസങ്ങൾ കണ്ടെത്തി. കൂടാതെ, ക്യാൻസറിന്റെ എപ്പിജൂട്ടിക്സുമായും ട്യൂമറുകളുടെ തുടക്കവുമായും ബന്ധപ്പെട്ടിരിക്കുന്ന ഒരു പുട്ടേറ്റീവ് ലേബൽ പ്രോട്ടീനിനെ തടയുന്നതിലൂടെയും Ah റിസപ്റ്ററിനെ വർദ്ധിപ്പിക്കുന്നതിലൂടെയും സീനോസ്ട്രോജനുകൾ CYP1A ഇൻഡ്യൂസറുകളിലേക്ക് മത്സ്യത്തെ തള്ളിവിടുന്നു.
ദി ഡാർക്ക് റൂം (ആർ.കെ. നാരായൺ രചിച്ച നോവൽ)
ആർ. കെ. നാരായൺ രചിച്ച ഒരു നോവലാണ് ദി ഡാർക്ക് റൂം. ഇദ്ദേഹം ഇന്ത്യയിലെ പ്രശസ്തനായ ഇംഗ്ലീഷ് നോവലിസ്റ്റാണ്. അദ്ദേഹത്തിന്റെ മറ്റു കൃതികളിൽ പോലെമാൾഗുഡിയുമായി ബന്ധപ്പെട്ട ഒരു കഥയാണ് ദി ഡാർക്ക് റൂം.1938-ൽ ഗ്രേറ്റ് ബ്രിട്ടനിൽ മാക്മില്ലൻ & കമ്പനിയാണ് ഈ സാഹിത്യനോവൽ ആദ്യമായി പ്രസിദ്ധീകരിച്ചത്. ആദ്യത്തെ ഇന്ത്യൻ പതിപ്പ് 1956ലാണ് പുറത്തിറങ്ങിയത്.
കഥാസാരം
ഈ നോവലിന്റെ കേന്ദ്ര കഥാപാത്രം സാവിത്രി എന്ന വീട്ടമ്മയാണ് ഇമ്ഗ്ലാടിയ ഇൻഷുറൻസ് കമ്പനിയിലെ ജീവനക്കാരനായ രമണിയെ വിവാഹം കഴിക്കുന്നത് സാവിത്രിയാണ്‌. ഇവർക്ക് മൂന്ന് കുട്ടികളുണ്ട് കമല, സുമതി, ബാബു. തനതായ ഇന്ത്യയുടെ സാധാരണകാരിയായ വീട്ടമ്മയാണ് സാവിത്രി, ഭർത്താവിന്റെ സ്നേഹം ലഭികാതെ അവഗണിക്കപ്പെട്ടെന്ന സാവിത്രി പല ഭാരതീയ സ്ത്രീകളുടെ പ്രതിബിംബമാണ്. ഭർത്താവിൻറെ ഭീകരത അവൾക്ക് താങ്ങാനാവാത്തതായി തോന്നാറുണ്ടെങ്കിലും സാവിത്രി അത് അത്രേ കാര്യം ആകാറില്ല. എല്ലാം സഹികാനും ക്ഷേമികാനും സാവിത്രി പഠിച്ചിരിക്കുന്നു.
ഭർത്താവുമായി എന്തെങ്കിലും പ്രശ്നം ഉണ്ടായാൽ അപ്പോൾ തന്നെ സാവിത്രി തൻറെ പ്രത്യക മുറിയിലേക്ക് ഉള്ള വലിയും. സ്റ്റോർ റൂമിനടുത്ത് വളരെയധികം ഇരുണ്ട് മൂടിയ ഒരു മാറിയാണ് അവൾടെ വാസസ്ഥലം. ആ മുറിയാണ് നാരായൺ തൻറെ നോവലിൻറെ പേരായി സ്വീക്കരിച്ചിരിക്കുന്നത്.
സാവിത്രിയുടെ ഭർത്താവ് തൻറെ സ്ഥാപനത്തിൽ പുതുതായി നിയമിക്കപ്പെട്ട ജീവനകാരിയുമായി ബന്ധം പുലർത്തുന്നു. ഇതറിയുന്ന സാവിത്രി ഭർത്താവിന്റെ വീടുവിട്ട് പോകുന്നതിനെ ഭീഷണിപ്പെടുത്തുകയും ചെയ്യുന്നു. എന്നാൽ തൻറെ ഭീഷണി ഫലം കാണുനില്ല എന്ന് കാണുമ്പോൾ സാവിത്രി വീട് വിട്ടിറങ്ങുന്നു. ഒരു നദിയിൽ മുങ്ങിയാണ് അവൾ ആത്മഹത്യക്ക് ശ്രമിക്കുന്നത്. ഒരു ക്ഷേത്രത്തിൽ ഒരു വാല്യക്കാരിയുടെ ജോലി ഏറ്റെടുക്കുന്ന സാവിത്രി പിന്നെ തൻറെ മക്കളെക്കുറിച്ചോർത്ത് തിരിച്ച വീട്ടിലേക്ക് എത്തുന്നു. നാരായണന്റെ ശൈലിയിൽ തനതായ ഭാരതീയ കുടുംബ ബന്ധങ്ങളെക്കുറിച്ചും ശിഥിലമാകുന്ന ഭാര്യാ-ഭർത്യ ബന്ധത്തെക്കുറിച്ചും പ്രതിപാദിക്കുന്നു.
വിഷയങ്ങൾ
ജോലിയിൽ രമണി, ശാന്ത ബായി എന്ന ഒരു ജോലിക്കാരിക്ക് അല്പം പരിഗണന കോടുക്കുന്നു. അവർ വളരെ അടുത്താണ് അവരുടെ ഭർത്താവിൽ നിന്നും വേർപിരിഞ്ഞത്. രമണിയുടെ കൈപിടിച്ച് ഓഫീസിൽ ഒരു ഒഴിഞ്ഞ മുറി ഒഴിഞ്ഞുകിടക്കുന്നതും അയാളുടെ ഭാര്യയുടെ ചില ഫർണിച്ചറുകളും നൽകിക്കൊണ്ട് അവരെ സഹായിക്കാൻ ശ്രമിക്കുന്നത് കാണാം. ഗോൾഫ് ക്ലബിൽ നിന്ന് പോകുന്ന വഴിയിൽ പതിവുള്ള സമയം ശാന്ത ബായുടെ മുറിയിൽ ചെലവഴിക്കാൻ തുടങ്ങുന്നു. തുടർന്ൻ രമണി തൻറെ ഭാര്യയെയും കുട്ടികളെയും ഒഴിവാക്കുന്നു. തൻറെ വീട്ടിലുള്ള പരുക്കൻ സ്വഭാവം അല്ല രമണി ശാന്ത ബായിയുടെ അടുത്ത എടുക്കുന്നത്. അവരുടെ എല്ലാ കാര്യങ്ങളും സാദിച്ചു കൊടുകാനും അയാൾ തയ്യാറാവുന്നു.
പാർക്കർ പെൻ കമ്പനി
അമേരിക്കൻ ഐക്യനാടുകളിലെ വിസ്കോൺസിൻ, ജാനസ്വില്ലെയിലുള്ള ജോർജ്ജ് സഫോർഡ് പാർക്കർ 1888-ൽ സ്ഥാപിച്ച ആഡംബര പേനകളുടെ നിർമ്മാണക്കമ്പനിയാണ് പാർക്കർ പെൻ കമ്പനി. 2011-ൽ ഇംഗ്ലണ്ടിലെ ഈസ്റ്റ് സസെക്സിലെ ന്യൂഹാവെനിലെ പാർക്കർ ഫാക്ടറി അടച്ചുകൊണ്ട് അതിന്റെ ഉത്പാദനം ഫ്രാൻസിലെ നാന്റസിലേക്ക് മാറ്റി.
ചരിത്രം
സ്ഥാപകനായ ജോർജ്ജ് സഫോർഡ് പാർക്കർ മുമ്പ് ജോൺ ഹോളണ്ട് ഗോൾഡ് പെൻ കമ്പനിയുടെ സെയിൽസ് ഏജന്റായിരുന്നു. 1889-ൽ അദ്ദേഹത്തിന്റെ ആദ്യത്തെ ഫൗണ്ടൻ പേനയുമായി ബന്ധപ്പെട്ട പേറ്റന്റ് ലഭിച്ചു. 1894-ൽ പാർക്കറിന് "ലക്കി കർവ്" ഫൗണ്ടൻ പെൻ ഫീഡിന് പേറ്റന്റ് ലഭിച്ചു. പേന ഉപയോഗിക്കാത്തപ്പോൾ അധിക മഷി വീണ്ടും പെൻ ബാരലിലേക്ക് വലിച്ചെടുക്കുമെന്ന് അവകാശപ്പെട്ടു. 1899 ൽ പുറത്തിറങ്ങിയ കമ്പനിയുടെ ആദ്യത്തെ വിജയകരമായ പേന പാർക്കർ ജോയിന്റ്ലെസ് ആയിരുന്നു. ലക്കി കർവ് ഫീഡ് 1928 വരെ വിവിധ രൂപങ്ങളിൽ ഉപയോഗിച്ചിരുന്നു.
Famous models
Key models in the company's history include:
പുറം കണ്ണികൾ
വർഗ്ഗം:പെൻ നിർമ്മാതാക്കൾ
ഈസ്ട്രോൺ
എസ്ട്രാജിൻ, കെസ്ട്രിൻ, തീലിൻ എന്നീ ബ്രാൻഡ് പേരുകളിൽ വിൽക്കുന്ന എസ്‌ട്രോൺ (ഇ 1), ഈസ്ട്രജൻ മരുന്നാണ് ഈസ്ട്രോൺ. ഇംഗ്ലീഷ്:Estrone (E1),, ആർത്തവവിരാമം നേരിടുന്ന ഹോർമോൺ തെറാപ്പിയിലും മറ്റ് സൂചനകൾക്കായും ഉപയോഗിച്ചിരുന്ന സ്വാഭാവികമായി ഉണ്ടാകുന്ന സ്റ്റിറോയിഡ് ഹോർമോണാണ്. പേശികളിലേക്ക് കുത്തിവച്ച് നൽകിയ ജലീയ സസ്പെൻഷൻ അല്ലെങ്കിൽ എണ്ണ ലായനിയായും യോനിയിൽ പുരട്ടുന്ന യോനി ക്രീം ആയും ഇത് നൽകിയിട്ടുണ്ട്.. എസ്ട്രാഡിയോൾ/എസ്ട്രോൺ/എസ്ട്രിയോൾ (ബ്രാൻഡ് നാമം ഹോർമോണിൻ) എന്ന പേരിലും എസ്ട്രോപിപേറ്റ് (എസ്ട്രോൺ സൾഫേറ്റ്; ബ്രാൻഡ് നാമം ഓജൻ), സംയോജിത ഈസ്ട്രജൻ (മിക്കവാറും എസ്ട്രോൺ സൾഫേറ്റ്; ബ്രാൻഡ് നാമം പ്രെമറിൻ) തുടങ്ങിയ പ്രോഡ്രഗുകളുടെ രൂപത്തിലും ഇത് വായിലൂടെയും എടുക്കാം..
ഈസ്ട്രോൺ പോലുള്ള ഈസ്ട്രജന്റെ പാർശ്വഫലങ്ങളിൽ സ്തനങ്ങളുടെ ആർദ്രത, സ്തനവളർച്ച, തലവേദന, ഓക്കാനം, ദ്രാവകം നിലനിർത്തൽ, നീർവീക്കം എന്നിവ ഉൾപ്പെടുന്നു. ഈസ്ട്രോൺ സ്വാഭാവികമായും ഉണ്ടാവുന്ന ബയോഡന്റിക്കൽ ഈസ്ട്രജൻ അല്ലെങ്കിൽ ഈസ്ട്രജൻ റിസപ്റ്ററിന്റെ അഗോണിസ്റ്റ് ആണ്, എൻഡോജെനസ് എസ്ട്രാഡിയോൾ പോലെയുള്ള ഈസ്ട്രജന്റെ ജൈവ ലക്ഷ്യം. ഇത് താരതമ്യേന ദുർബലമായ ഈസ്ട്രജൻ ആണ്, എസ്ട്രാഡിയോളിനേക്കാൾ വളരെ കുറഞ്ഞ പ്രവർത്തനം. എന്നിരുന്നാലും, ഈസ്ട്രോൺ ശരീരത്തിൽ എസ്ട്രാഡിയോളായി പരിവർത്തനം ചെയ്യപ്പെടുന്നു.
സെറാനിയ ഡി ലാ നെബ്ലിന ദേശീയോദ്യാനം
സെറാനിയ ഡി ലാ നെബ്ലിന, വെനിസ്വേലയിലെ ഒരു ദേശീയോദ്യാനമാണ്.
സ്ഥാനം
ഇതു സ്ഥിതിചെയ്യുന്നത്, പരിമ ടാപ്പിറാപ്പിക്കോ ദേശീയോദ്യാനത്തിന് തെക്കുപടിഞ്ഞാറായി ആമസോണാസ് സംസ്ഥാനത്താണ് സ്ഥിതിചെയ്യുന്നത്. സെറാ ഡി ലാ നെബ്ലിന ചുണ്ണാമ്പുകൽ മാസിഫിൻറെ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു. ഇതിലെ വെനിസ്വേല ഭാഗത്തെ ഏറ്റവും ഉയരമുള്ള കൊടുമുടി സമുദ്രനിരപ്പിൽനിന്ന് 2,992 മീറ്റർ ഉയരമുള്ള  ഫെൽപ്സ് കൊടുമുടിയാണ്. ഈ മാസിഫ് ബ്രസീലിയൻ പ്രദേശത്തേയ്ക്കും വ്യാപിച്ചുകിടക്കുന്നു. അവിടെ (ബ്രസീലിൽ) ഈ മാസിഫിലെ ഏറ്റവും ഉയരമുള്ള ഭാഗം 3,014 മീറ്റർ ഉയരമുള്ള പികാ ഡോ നെബ്ലിനയാണ്. ബ്രസീലിയൻ ഭാഗത്തും ഈ പരിസ്ഥിതി വ്യവസ്ഥയെ സംരക്ഷിക്കുന്നതിനായി, പികോ ഡാ നെബ്ലിന ദേശീയോദ്യാനമെന്ന പേരിൽ ഒരു ഉദ്യാനം നിലനിൽക്കുന്നുണ്ട്.
അവലംബം
വർഗ്ഗം:വെനസ്വേലയിലെ ദേശീയോദ്യാനങ്ങൾ
ക്ലീറോഡെൻഡ്രം
മുമ്പ് വെർബെനേസീ എന്ന സസ്യകുടുംബത്തിൽ ആയിരുന്ന പൂച്ചെടികളുടെ ഒരു ജനുസ്സാണ് ക്ലീറോഡെൻഡ്രം, ഇപ്പോൾ ഇത് ലാമിയേസി കുടുംബത്തിൽ ആണുള്ളത്. ഫൈലോജനറ്റിൿ വിശകലനത്തെത്തുടർന്ന് മോർഫോളജിക്കൽ - തന്മാത്രാപഠനത്തോടെ ഇതിനെ 1990 കളിൽ ലാമിയേസീയിലേക്കു മാറ്റുകയായിരുന്നു.
ക്ലീറോഡെൻഡ്രോമിലെ സ്പീഷിസുകളുടെ എണ്ണം 150 മുതൽ 450 വരെ വ്യത്യാസപ്പെട്ടിരിക്കുന്നു. ഏകദേശം 30 ഇനം റോതിക്കയിലേക്ക് മാറ്റി ഏകദേശം മുപ്പതോളം എണ്ണം വോൾക്കാമേരിയയിലേക്കും ഒരെണ്ണം ഒവിയേഡയിലേക്കും മാറ്റി. ക്ലീറോഡെൻഡ്രം ഇൻഫോർച്യൂണേറ്റമാണ് ഈ ജനുസ്സിലെ ടൈപ് സ്പീഷിസ്. ശ്രീലങ്കയിലെയും ആൻഡമാൻ ദ്വീപുകളിലെയും തദ്ദേശീയസസ്യമാണിത്.
ലോകത്തിലെ ഉഷ്ണമേഖലാ ഊഷ്മള മിതശീതോഷ്ണ പ്രദേശങ്ങളിലെ തദ്ദേശീയമാണ് ഈ ജനുസ്സ് ഉള്ളത്, മിക്ക ഇനങ്ങളും ഉഷ്ണമേഖലാ ആഫ്രിക്കയിലും തെക്കേ ഏഷ്യയിലുമാണ് കാണപ്പെടുന്നത്, എന്നാൽ കുറച്ചെണ്ണം ഉഷ്ണമേഖലാ അമേരിക്കകളിലും വടക്കൻ ഓസ്‌ട്രേലിയയിലും, കുറച്ച് കിഴക്ക് മിതശീതോഷ്ണ മേഖലയിലേക്കും വ്യാപിച്ചിരിക്കുന്നു.
കുറ്റിച്ചെടികൾ, ലിയാനകൾ, ചെറിയ മരങ്ങൾ എന്നിവയാണ് ഇവ സാധാരണയായി 1 - 12 m ഉറുമ്പുകൾ വസിക്കുന്ന പൊള്ളയായ കാണ്ഡം ക്ലീറോഡെൻഡ്രം ഫിസ്റ്റുലോസത്തിനും ക്ലീറോഡെൻഡ്രം മൈർമെക്കോഫിലയ്ക്കും ഉണ്ട്. ലോകത്തിന്റെ ചൂടുള്ള ഭാഗങ്ങളിൽ അലങ്കാരച്ചെടിയാണ് ക്ലീറോഡെൻഡ്രം ട്രൈക്കോടോമം. സമൃദ്ധവും ആകർഷകവുമായ പൂക്കൾക്കായി മറ്റ് എട്ട് ഇനം ഉഷ്ണമേഖലാ പ്രദേശങ്ങളിലും വളർത്തുന്നു.
ഇനിപ്പറയുന്ന ഇനം യുകെയിൽ വളർത്തുന്നുണ്ട്: